title: Living My Life Without You

text: Kappale sijoittui Euroviisuissa 23 maan joukosta sijalle 14. 35 pisteellä.


title: Jens Stryger Larsen

text: Jens Stryger Larsen (21. helmikuuta 1991 Sakskøbing) on tanskalainen jalkapalloilija. Larsenin pelipaikka on keskikenttäpelaaja. Larsen edustaa seurajoukkuetasolla italialaista Udinesea. Hän on edustanut myös Brøndby IF:ää, FC Nordsjællandia ja FK Austria Wieniä. Hän on pelannut Tanskan maajoukkueessa vuodesta 2016 lähtien. Hän on pelannut maajoukkueessa 13 ottelua tehden niissä yhden maalin.


title: Kalkunjärvi

text: Kalkunjärvi on Pirkanmaalla Orivedellä Ristijärven lähellä ja Jämsän Korvenkylän seudulla sijaitseva järvi. Sen vedenpinnan korkeus on samalla tasolla Myllyveden ja Väärä-Kalkun vedenpintojen kanssa.


title: Kalkunjärvi

text: Järven pinta-ala on 38 hehtaaria. Se on 1,3 kilometriä pitkä ja 400 metriä leveä. Salmenvainion niemi jakaa lounaispää kahteen lahteen, joista eteläisemmässä on luusua. Järvellä on kartan mukaan yksi saari ja se on asuttu. Järven rantaviivan pituus on 3,6 kilometriä ja sen rannat ovat metsämaata ja peltomaata. Järvellä on yksi maatila ja seitsemän vapaa-ajan asuntoa. Sulkusalmen ylittää Hallin ja Länkipohjan välinen maantie. Se alkaa valtatieltä 9.


title: Kalkunjärvi

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueeseen (35.72), jonka Eväjärven valuma-alueeseen (35.723) järvi kuuluu. Järven vedenpinnan korkeus on 105,7 metriä mpy, mikä on sama kuin Myllyvedellä ja Väärä-Kalkulla. Ainoa vesistö, joka laskee järveen, on Velhonvesi. Sen lasku-uomana on Mäntyskoski, jossa on kahden metrin pudotus.


title: Kalkunjärvi

text: Vuoden 1965 peruskartassa oli järvellä vielä neljä maatilaa ja vuoden 1981 kartassa näkyy järvellä jo neljä mökkiä. Halliin menevä tie kulki Kalkun talon vierestä, mutta sen kulku on muutettu 1990-luvulla tai sen jälkeen.


title: Kalkunjärvi

text: Hallista Längelmäelle on opastettu melontareitti: Eväjärvi–Kilvenvesi–Velhonvesi–Kalkunjärvi–Myllyvesi–Haapaoja–Ylinenlampi–Jänenjärvi–Koljonselkä.


title: Lukas Lerager

text: Lukas Lerager Reiff (12. heinäkuuta 1993 Gladsaxe) on tanskalainen jalkapalloilija. Leragerin on keskikenttäpelaaja. Lerager edustaa seurajoukkuetasolla ranskalaista Bordeauxia. Hän on edustanut myös Akademisk Boldklubia, Viborg FF:ää ja Zulte Waregemia. Hän on pelannut Tanskan maajoukkueessa vuodesta 2017 lähtien. Hän on pelannut maajoukkueessa neljä ottelua tekemättä niissä maaliakaan.


title: All Out of Luck

text: All Out of Luck on Selman esittämä kappale, joka edusti Islantia vuoden 1999 Eurovision laulukilpailussa Israelin Jerusalemissa.


title: All Out of Luck

text: Kappale sijoittui Euroviisuissa toiseksi 146 pisteellä.


title: Frederik Rønnow

text: Frederik Riis Rønnow (4. elokuuta 1992 Horsens) on tanskalainen jalkapalloilija. Rønnow edustaa seurajoukkuetasolla saksalaista Eintracht Frankfurtia. Hän on edustanut myös AC Horsensia, Esbjerg fB:tä ja Brøndby IF:ää. Hän on pelannut Tanskan maajoukkueessa vuodesta 2016 lähtien. Hän on pelannut maajoukkueessa kuusi ottelua.


title: Descendants 2

text: Descendants 2 on vuonna 2017 julkaistu musikaalinen nuorille suunnattu fantasiaelokuva, jonka ohjasi Kenny Ortega. Se on jatkoa vuonna 2015 julkaistulle "Descendants"-elokuvalle. Elokuvaa tähdittävät Dove Cameron, Cameron Boyce, Sofia Carson ja Booboo Stewart.


title: Descendants 2

text: "Descendants 2" julkaistiin 21. heinäkuuta 2017 Disney Channel-elokuvana. Disney julkaisi elokuvan myös omistamillaan ABC–, Disney XD–, Freeform–, Lifetime– ja Lifetime Movies –kanavilla.


title: Descendants 2

text: Kolmas jatko-osa on suunniteltu valmistuvan vuonna 2019.


title: Descendants 2

text: 20. heinäkuuta 2017 julkaistiin elokuvan soundtrack, joka nousi ensimmäisellä viikolla Billboard 200-listan kuudennelle sijalle.


title: Descendants 2

text: Elokuussa 2015 Disney ilmoitti tuottavansa jatko-osan elokuvalle "Descendants". Kesäkuussa 2016 ilmoitettiin kuvauksien alkavan jo saman kesän aikana.


title: Descendants 2

text: "" animaatiosarjassa ääninäyttelijänä toiminut China Anne McClain kiinnitettiin Ursulan tyttären, Uman rooliin kesällä 2016.


title: This Time I Mean It

text: This Time I Mean It on Michael Teschlin ja Trine Jepsenin esittämä kappale, joka edusti Tanskaa vuoden 1999 Eurovision laulukilpailussa Israelin Jerusalemissa.


title: This Time I Mean It

text: Kappale sijoittui Euroviisuissa 23 maan joukosta sijalle 8. 71 pisteellä.


title: Race 2

text: Race 2 on vuonna 2013 ensi-iltansa saanut intialainen hindinkielinen toimintaelokuva, jonka ohjasi ja tuotti Abbas-Mustan. Se on jatkoa vuoden 2008 elokuvalle Race.


title: When the Spirits Are Calling My Name

text: When the Spirits Are Calling My Name (alun perin ruotsiksi "När vindarna viskar mitt namn") on Roger Pontaren esittämä kappale, joka edusti Ruotsia vuoden 2000 Eurovision laulukilpailussa Tukholmassa.


title: When the Spirits Are Calling My Name

text: Kappale sijoittui Euroviisuissa 24 maan joukosta sijalle 7. 88 pisteellä.


title: Neljä Ruusua (albumi)

text: Neljä Ruusua on suomalaisen Neljä Ruusua -yhtyeen debyyttistudioalbumi, joka julkaistiin huhtikuussa 1987.


title: Neljä Ruusua (albumi)

text: Levyltä julkaistiin single ”Sulje oveni”. Kappale on Ukri Pulliaisen käännös Tim Ricen sanoittamasta ja Andrew Lloyd Webberin säveltämästä ”Close Every Door” -kappaleesta musikaalista "Joseph and the Amazing Technicolor Dreamcoat".


title: Neljä Ruusua (albumi)

text: Kaikki san. ja säv. Ilkka Alanko sekä sov. Neljä Ruusua, ellei muuta mainittu.


title: Neljä Ruusua (albumi)

text: Rumba kehui albumin kappaleita ”tarttuviksi, koukkuisiksi, monipuolisiksi ja vahvoiksi”. Kiitosta keräsivät myös yhtyeen soitto, Alangon laulu ja kappaleiden sovitukset. Tuotantoa kuitenkin kritisoitiin ”jollain lailla vaisuksi”.


title: Neljä Ruusua (albumi)

text: Neljä Ruusua


title: Neljä Ruusua (albumi)

text: Tuotanto


title: Hálfdan Eysteinninpojan saaga

text: "Hálfdan Eysteinninpojan saaga" (isl. "Hálfdanar saga Eysteinssonar") on keskiaikainen islantilainen saaga, joka kertoo norjalaisen kuninkaan pojasta, Hálfdanista, ja tämän viikinkiretkistä idässä. "Hálfdan Eysteinninpojan saaga" luetaan muinaissaagoihin. Se on kirjoitettu todennäköisesti 1300-luvun ensimmäisellä puoliskolla. Saagan kirjoittajaa ei tunneta. "Hálfdan Eysteinninpojan saagan" varhaisimmat säilyneet käsikirjoitukset ovat 1400-luvulta (AM 343 a 4to, AM 586 4to). "Hálfdan Eysteinninpojan saagaa" ei ole suomennettu.


title: Hálfdan Eysteinninpojan saaga

text: Saagan alussa kerrotaan Hálfdanin suvusta. Kerrotaan, että Norjan Trondheimin nimi tulee þrándr-nimisestä kuninkaasta, joka oli Óðinn-jumalan pojanpoika. Þrándrilla oli puolisonsa Dagmærin kanssa poika nimeltä Eysteinn. Eysteinnin velipuolen äidin nimeä ei tiedetä, mutta kyseisen velipuolen kerrotaan olevan Eirekr Kaukomatkaaja (isl. "inn víðförli"), joka löysi ”Kuolemattomien vainion” (isl. "Ódáinsakr"). Eysteinnin vaimo on saagan mukaan Ása, joka on Sigurðr Hirvihärän (isl. "hjörtr") ja Áslaugin, Sigurðr Käärmeensilmäisen (isl. "Ormr í auga") tyttärentytär. Eysteinnillä ja Ásalla on poika nimeltä Hálfdan.


title: Hálfdan Eysteinninpojan saaga

text: Kun Hálfdanin äiti kuolee, isä Eysteinn ei tahdo enää olla kotona vaan lähtee viikinkiretkille. Eysteinnillä on näillä matkoilla mukanaan Úlfkell Mestari (isl. "snillingr") Sviprinpoika, hankalaluonteinen mies, jolle Eysteinn kuitenkin antaa paljon arvoa ja asettaa tämän viiden laivansa johtoon. Kun Eysteinn on viikinkiretkillä, hänen valtakuntaansa hallitsee Úlfkellin veli Úlfarr Sviprinpoika.


title: Hálfdan Eysteinninpojan saaga

text: Eräänä kesänä kuningas Eysteinn lähtee viikinkiretkelle Idäntielle (isl. "Austrvegr") poikansa ja Úlfkellin kanssa. He saapuvat Aldeigjuborgin kaupunkiin, missä hallitsee jo ikääntynyt kuningas Hergeirr. Tällä on kaupungissa vain vähän joukkoja. Eysteinn joukkoineen hyökkää kaupunkiin ja lyö kuninkaan nopeasti. Vanhan kuninkaan lesken, kuningatar Ísgerðrin, kerrotaan olevan Göötanmaan kuninkaan Hlöðvirin tytär. Leskikuningatar myöntyy vastentahtoisesti siihen, että Eysteinn ottaa hänet vaimokseen ja saa siten Hergeirrin valtakunnan haltuunsa.


title: Hálfdan Eysteinninpojan saaga

text: Kuningas Hergeirrin ja kuningatar Ísgerðrin tytär Ingigerðr, jonka kerrotaan olevan pitkä kuin mies, asuu kasvatusisänsä jaarli Skúlin luona. Skúli hallitsee Álaborgia ja hänen kerrotaan olevan Heimirin, Brynhildr Buðlintyttären kasvatusisän veli. Skúlilla on saagan mukaan myös orja nimeltä Kollr, jonka tyttären nimi on myös Ingigerðr. Jälkimmäinen Ingigerðr muistuttaa prinsessa Ingigerðriä, mutta tällä ei ole prinsessan tapoja. Eysteinn lähettää poikansa Hálfdanin ja Úlfkell Mestarin valloittamaan jaarli Skúlin valtakunnan ja noutamaan prinsessan takaisin. Hän lupaa, että Hálfdan saisi prinsessan puolisokseen ja Úlfkell saisi hallintaansa Skúlin valtakunnan, minkä jälkeen Eysteinn hankkisi hänelle myös hyvän puolison.


title: Hálfdan Eysteinninpojan saaga

text: Jaarli Skúli saa tietää hyökkäyksestä etukäteen, mutta sairastuu juuri ennen hyökkäystä. Hän pyytää orjaansa Kolria pukeutumaan vaatteisiinsa ja johtamaan sotajoukkojaan. Kolr suostuu, ja kaikki luulevat hänen taistellessaan hänen olevan Skúli. Samaan aikaan prinsessa Ingigerðr sopii Ingigerðr Kolrintyttären kanssa, että tämä ottaa hänen paikkansa ja väittää olevansa prinsessa. Kun Hálfdan ja Úlfkell kohtaavat Kolrin joukkoineen, syntyy hurja taistelu, jossa Kolr lopulta saa surmansa. Taistelun jälkeen Hálfdan miehineen näkee vanhan miehen ja naisen, jotka kulkevat kohti metsää. Mies on niin heikko, että joutuu nojautumaan naista vasten. Pariskunnan mentyä Hálfdan epäilee, että vanhasta miehestä on hänelle vielä harmia.Hálfdan ja Úlfkell vievät nyt prinsessaksi luulemansa Ingigerðrin Aldeigjuborgiin. Hálfdan ei vielä tahdo avioon, mutta Ingigerðr annetaan puolisoksi Úlfkellille, josta tehdään jaarli ja Álaborgin ja siihen kuuluvan valtakunnan hallitsija.


title: Hálfdan Eysteinninpojan saaga

text: Kolmen vuoden kuluttua Bálagarðrin rannikolla (isl. "Bálagarðssíða") katoaa kauppalaiva ja kaikki olettavat, että se on joutunut kovaan myrskyyn. Myöhemmin syksyllä kuningas Eysteinnin hoviin saapuu kaksi pitkää muukalaista. Näillä on pitkä huppu päässään, niin etteivät kasvot näy kunnolla, ja kumpikin kertoo olevansa nimeltään Grímr ja olevansa venäläistä sukua ("ættaðir utan af Rússía"). He kertovat menettäneensä kaiken haaksirikossa ja pyytävät saada jäädä talven yli. Vanhempi Grímr osoittautuu talven mittaan vahvaksi ja taitavaksi erilaisissa kisailuissa, ja nuorempi Grímr on taidokas jousiammunnassa ja lautapelissä. Ihmiset pitävät kummastakin Grímristä. Hálfdan pitää kumpaakin Grímriä tarkasti silmällä.


title: Hálfdan Eysteinninpojan saaga

text: Joulun aikaan, juhlajuominkien jälkeen Hálfdan sattuu palaamaan saliin, missä kumpikin Grímr nukkuu. Nuoremman Grímrin käsi on ilman hansikasta, eikä Hálfdan ole koskaan nähnyt kenelläkään miehellä niin kaunista kättä. Kädessä on myös sormus. Hálfdan ottaa sormuksen ja hansikkaan mukaansa, mutta yöllä hän herää siihen, että nuorempi Grímr on suunnannut sokaisevan valon hänen kasvoihinsa. Grímr ottaa hanskan ja sormuksen ja lausuu, että ne ja käsi tulisivat piinaamaan Hálfdania antamatta hetkenkään rauhaa, kunnes joku antaisi ne Hálfdanin käteen yhtä mielellään kuin Grímr on ne juuri häneltä ottanut. Tämän jälkeen Grímr syöksyy ulos. Hálfdan yrittää lähteä hänen peräänsä, mutta huomaa ovet lukituiksi. Kun hän menee etsimään isäänsä kuningas Eysteinniä, hän löytää tämän kuolleena vuoteestaan. Henkiin jäänyt palveluspoika kertoo, että vanhempi Grímr oli tullut sisään ja surmannut kuninkaan ja muut palveluspojat miekalla. Kumpaakaan Grímriä ei löydetä, mutta kansa tahtoo Hálfdanin ryhtyvän kuninkaaksi isänsä jälkeen. Hálfdan kuitenkin kieltäytyy, sillä hän tahtoo kostaa ensin isänsä surman, ja määrää kuningatar Ísgerðrin ja tämän veljen Sigmundrin hallitsijaksi kunnes hän palaisi. Hän lähtee viikinkiretkille viideksi vuodeksi, ensin Idäntielle (isl. "Austrvegr"), mutta kuva hänen näkemästään kädestä ja kultasormuksesta piinaa häntä kaikkialla.


title: Hálfdan Eysteinninpojan saaga

text: Vale-prinsessa Ingigerðr Kolrintytär tahtoo, että Úlfkell ottaisi Eysteinnin kuoleman jälkeen myös Aldeigjuborgin hallintaansa. Ísgerðr ja Sigmundr eivät kuitenkaan suostu siihen, ja Úlfkell palaa Álaborgiin keräämään joukkoja. Sigmundr lähtee heidän peräänsä, ja käy niin, että Úlfkell ja Ingigerðr joutuvat pakenemaan yhdellä laivalla Norjaan. Siellä Úlfkell surmaa Eysteinnin maita sijaishallitsevan veljensä Úlfarrin ja julistautuu kuninkaaksi.


title: Hálfdan Eysteinninpojan saaga

text: Úlfkell kerää itselleen valtavan armeijan viikingeistä, lainsuojattomista ja berserkeistä ja lähtee Idäntielle. Hän saapuu kolmellakymmenellä laivalla paikkaan nimeltä Jakoniemi (isl. "Klyfandanes"), joka on saagan mukaan itään Vaahterametsä (isl. "Hlynskógr") nimisestä paikasta eikä kovin kaukana Bjarmien maasta (isl. "Bjarmaland"). Siellä hän kohtaa Hálfdanin, joka on matkassa kymmenellä laivalla. Alkaa taistelu, jossa Hálfdan pienemmästä joukostaan huolimatta taistelee miehineen urheasti. Hálfdan haavoittuu taistelussa vaikeasti, mutta tippuu yli laidan, mistä hänen neuvonantajansa Sviði onkii tiedottoman Hálfdanin laivan vierellä kelluvaan veneeseen.


title: Hálfdan Eysteinninpojan saaga

text: Paikalle saapuu 25 suurta laivaa, joita johtava mies tarjoaa alakynnessä oleville apua. Sviði hyväksyy avun. Úlfkell joukkoineen joutuu nyt taistelussa alakynteen ja joutuu lopulta pakenemaan. Hálfdanin joukkoja auttamaan tullut mies lähettää pahasti haavoittuneen Hálfdanin maihin erään parantajapariskunnan hoiviin. Hálfdan toipuu lopulta, mutta ajatukset kädestä, sormuksesta ja hansikkaasta piinaavat häntä yhä.


title: Hálfdan Eysteinninpojan saaga

text: Täpärästi pelastunut Úlfkell lähtee tapaamaan toista veljeään Úlfria Bjarmiaan. Úlfr on kosinut Bjarmien kuningas Hárekrin tytärtä Eðnýä, mutta kuningas on kieltäytynyt. Veljekset yhdistävät voimansa ja lopulta kuningas Hárekr ja prinsessa Eðný suostuvat avioliittoon. Úlfkell saa tietää, että Hálfdania auttanut mies on Grímr, joka hallitsee paikkaa nimeltä Kirjálabotn. Kuningas Hárekr tahtoisi naida Grímrin kasvattityttären ja Úlfkell taas tahtoo kostaa Grímrille kokemansa tappion. Keväällä miehet valmistelevat armeijansa. Mukaan tulee kaksi Finnien kuningasta (isl. "konungar finnskir"), Fiðr ja Flóki nimeltään, jotka kumpikin ovat velhoja (isl. "galdramenn"). He hyökkäävät Grímriä vastaan.


title: Hálfdan Eysteinninpojan saaga

text: Samaan aikaan toisaalla Hálfdan on tervehtynyt ja lähtee auttamaan taisteluun joutunutta Grímriä vaikka onkin saanut tietää tämän olevan myös isänsä surmaaja. Hän saa parantajapariskunnalta mukaansa miekan, jonka haltija saisi aina voiton, kaulakorun, jota Hálfdanin ei koskaan saisi riisua pois sekä koiran, joka näyttäisi Hálfdanille tien ja varoittaisi matkan varrella olevista, metsissä elävistä pahantekijöistä.


title: Hálfdan Eysteinninpojan saaga

text:
Matkan varrella Hálfdan kohtaa näitä pahantekijöitä, mutta surmaa ne kaikki. Osa metsässä asujista muuttuu eläviksi kuolleiksi, mutta Hálfdan tuhoaa myös ne ja polttaa niiden ruumiit tuhkaksi. Hän säästää kuitenkin viimeiseksi kohtaamansa pahantekijän koiran, joka ottaa Hálfdanin uudeksi isännäkseen.
Hálfdan saapuu lopulta Grímrin linnoitukselle ja osallistuu taisteluun. Finnien kuningas (isl. "Finnakonungr") Flóki ampuu jousellaan kolme nuolta kerrallaan ja osuu jokaisella; Hálfdan iskee jousen hajalle ja katkaisee Flókin käden, mutta ilmaan lentänyt käsi tipahtaa alas takaisin paikoilleen ja parantuu välittömästi. Kun toinen Finnien kuningas, Fiðr, näkee tämän, hän muuttaa itsensä valaaksi ja alkaa murskata sotureita alleen. Pahantekijän koira käy valaan kimppuun ja parantajilta saatu koira repii irti sen sisälmykset ja sydämen, mutta kaatuu sitten kuolleena maahan. Flóki puhaltaa niin kovaa Hálfdania päin, että miekka kirpoaa tämän kädestä. Hálfdanin saama kaulakoru suojaa häntä, kun Flóki yrittää iskeä hänen päätään irti. Flóki kohtaa loppunsa pahantekijän koiran hampaissa. Hálfdan surmaa Úlfkellin, ja kuningas Hárekr muuttuu lohikäärmeeksi, mutta Hálfdan surmaa senkin.


title: Hálfdan Eysteinninpojan saaga

text: Taistelun jälkeen Hálfdan päättää, että jaarli Skúli ja kuningatar Ísgerðr solmivat avioliiton ja ottavat haltuunsa alueet Venäjänmaalla (isl. "Garðaríki"). Sigmundr ja kuningas Hárekrin tytär Eðný ryhtyvät hallitsemaan Bjarmien maata. Hálfdanin entinen neuvonantaja Sviði ryhtyy hallitsemaan Kirjálabotnia. Hálfdan itse palaa prinsessa Ingigerðrin kanssa Norjaan, missä hänestä tulee Trondheimin kuningas.


title: Hálfdan Eysteinninpojan saaga

text: Myöhemmin Hálfdan ja Sigmundr saavat kuulla, että viikingit (isl. "Víkingar") ryöstelevät Bjarmien maassa ja Novgorodissa (isl. "Nógarðr") ja ovat tappaneet Sviðin ja ottaneet haltuunsa Kirjálabotnin ja suuren osan Rusien maata ("Rússland"). lähtee vielä Sigmundrin kanssa sotaretkelle Bjarmiaan, missä edesmenneen kuningas Hárekrin sisarenpojat ovat yrittäneet ottaa vallan itselleen. Alkaa taistelu, jonka lopuksi toinen Hárekrin sisarenpojista, Valr ja tämän pojat Kisi ja Köttr sukeltavat sisälle vesiputoukseen ja muuttuvat siellä lohikäärmeiksi; ne asettuvat makaamaan kulta-aarteensa päälle. Asioiden selvittyä Sigmundr palaa hallitsemaan Bjarmien maata ja Hálfdan palaa Norjaan. Saagan mukaan Hálfdanista ja kuningatar Ingigerðristä polveutuu monia norjalaisia ja Orkneysaarten asukkaita.


title: Hálfdan Eysteinninpojan saaga

text: Muiden muinaissaagojen tapaan "Hálfdan Eysteinninpojan saaga" pohjautuu todennäköisesti vanhalle skandinaaviselle tarinaperinteelle, mutta yhdistää kerrontaansa myös kansansatumaisia elementtejä ja kirjallisuudesta saatuja vaikutteita. Saagan tuntemattomaksi jäänyt kirjoittaja on tuntenut keskiajan islantilaista historiankirjoitusta, kuten Islannin asuttamista ja asuttajia kuvaavan "Landnámabókin" sekä myyttisistä ja muinaisista Ynglingien kuninkaista kertovan "Ynglinga sagan", joka on Snorri Sturlusonin kuningassaagojen kokoelman Heimskringla aloittava saaga. Useat käännettyyn kirjallisuuteen viittaavat lainat osoittavat, että saagan kirjoittaja on ollut hyvin lukenut henkilö. Lisäksi saagan kirjoittaja on tuntenut muita muinaissaagoja, kuten "Ragnarr Karvahousun saagan", "Kävelijä-Hrólfrin saagan" ja "Völsungain saagan" ja mahdollisesti myös "Egill Yksikätisen ja Ásmundr Berserkkiensurmaajan saagan".


title: Hálfdan Eysteinninpojan saaga

text: Tutkimuksessa "Hálfdan Eysteinninpojan saagaa" on pidetty Helga Reuschelin (1933) muinaissaagojen alakategorioiden mukaisesti joko seikkailusaagana tai viikinkisaagana, jossa on kansansatumaisia (saks. "Märchensaga") piirteitä. "Hálfdan Eysteinninpojan saaga" muistuttaa muita viikinkisaagoja siinä, että tarinan sankari viettää osan elämästään viikinkiretkillä, mutta eroaa niistä siinä, että saaga ei sisällä lainkaan runoutta eikä sen loppu ole traaginen tai pääty sankarin kuolemaan. Sen sijaan saagan loppu on onnellinen kuten yleensä seikkailusaagoissa. Siihen liittyy Hálfdanin etsintävaihe, jonka aikana hän odottaa näkevänsä uudelleen hänessä tunteita herättäneen sormuksen ja sitä kantaneen käden, mikä on verrattavissa kotoperäisten ritarisaagojen morsiamen etsintä -teemaan. Kertomus muistuttaa kotoperäisille ritarisaagoille tyypillistä vaimon etsinnän teemaa..


title: Hálfdan Eysteinninpojan saaga

text: "Hálfdan Eysteinninpojan saagan" luvuissa kaksi ja 25 mainitaan kuningatar Ísgerðrin veli Oddr "skrauti", jonka kerrotaan olevan Göötanmaan (isl. "Gautland") kuningas Hlöðvirin poika ja tulleen maanasuttajana Islantiin poikansa Kulta-Þóririn (Gull-Þórir) kanssa. Heidät mainitaan Islannin asuttamisesta kertovassa "Landnámabókissa". Kumpikin esiintyy myös islantilaissaagassa "Kulta-Þóririn saaga". Myös Eysteinnin vaimon Ásan kautta syntyy yhteys Ragnarr Karvahousuun ja tämän vaimoon Áslaugiin, joista monet keskiajan islantilaiset katsoivat polveutuvansa. Keskiajan Islannissa "Hálfdan Eysteinninpojan saagaa" on saatettu muiden muinaissaagojen tavoin pitää eräänlaisena historiana, joka kertoi islantilaisten muinaisista esi-isistä. Vaikka siinä kuvatuilla hahmoilla olisikin historiallinen esikuvansa, mikä ei välttämättä ole todennäköistä, ei saaga silti selkeytä tai todenna millään tavoin tämän mahdollisen esikuvan historiallista identiteettiä.


title: Hálfdan Eysteinninpojan saaga

text: Saagalla on voinut olla keskiajalla myös muita merkityksiä. Esimerkiksi saagan 1400-luvulta peräisin oleva käsikirjoitus sisältää useita muinaissaagoja, joiden tapahtumat sijoittuvat laajoille aloille pohjoista pallonpuoliskoa. Käsikirjoitusta on pidetty oman aikakautensa eli skandinaavisia kuningaskuntia yhdistäneen Kalmarin unionin ajan tuotteena. Kyseisten saagojen avulla on myös voitu esittää kommentteja ja tulkintoja aikakauden poliittisesta todellisuudesta.


title: Hálfdan Eysteinninpojan saaga

text: Vaikka saagan päähenkilö Hálfdan olikin syntyisin Norjasta eivätkä saagan tapahtumat sijoittuneet Ruotsin alueelle, saagasta kiinnostuttiin myöhemmin suurvalta-ajan Ruotsissa gööttiläisen historiankirjoituksen myötä. Saagassa kuvattiin kuitenkin tapahtumia ”Idäntiellä” ("Austrvegr"), kuten Aldeigjuborgissa, Kirjálabotnissa, Bjarmien maassa ja Garðaríkissä, joiden kaikkien voitiin katsoa kuuluvan suurvallan vaikutuspiiriin. "Hálfdan Eysteinninpojan saagan" pää- ja sivuhenkilöinä mainittiin myös sellaisia henkilöhahmoja, jotka tunnettiin ruotsalaisessa muinaisuudentutkimuksessa jo ennestään, minkä seurauksena kansansatumaisia piirteitä sisältävä seikkailusaaga hyväksyttiin kritiikittömästi osaksi muinaisesta menneisyydestä kertovia lähteitä. "Hálfdan Eysteinninpojan saaga" ilmestyi Ruotsissa vuonna 1737 Eric Julius Björnerin kääntämänä kokoelmassa "Nordiska kämpa dater" (Stockholm, 1737).


title: Hálfdan Eysteinninpojan saaga

text: "Hálfdan Eysteinninpojan saagassa" mainitaan useita paikannimiä, jotka on yhdistetty itäisessä Skandinaviassa ja Venäjän alueella oleviin paikkoihin. On katsottu, että "Bálagarðssíða" eli Bálagarðrin rannikko viittaisi Suomen lounaisrannikkoon. Toiset saagalähteet yhdistävät Bálagarðssíðan kuitenkin Själlannin rannikolle.


title: Hálfdan Eysteinninpojan saaga

text: Úlfkellin ja Hálfdanin kohdatessa idässä mainitaan paikannimet "Klyfandanes" (suom. “Jakoniemi”) ja samoilla seuduilla sijaitseva "Hlynskógr", ”Vaahterametsä”. Saagan tapahtumat sijoitettiin oletettavasti Skandinavian ja Venäjän pohjoisosiin, mutta on esitetty, että ”vaahterametsä” saattaisi viitata alueisiin, joilla kasvaa vaahteraa eli hieman eteläisempään paikkaan. Boris Kleiber on yhdistänyt Vaahterametsän venäläiseen Klenovajan kylään, jonka nimi tarkoittaa vaahteraa. Kylä sijaitsee lähellä Äänisen eteläpuolella olevaa Vytegran kaupunkia. Klyfandanes voisi hänen mukaansa viitata Klenovajan kylän koillispuolella olevaan Andoman ylänköalueeseen. Saaga määrittelee paikkojen sijainniksi alueen jossain Bjarmien maan (isl. "Bjarmaland") lähellä. Kleiber on esittänyt, että saaga kuvaisi matkaa Laatokasta Ääniselle ja sieltä Vienanmerelle.Nykyislannissa Kirjálabotn tarkoittaa Suomenlahtea, mutta on katsottu, että "Hálfdan Eysteinninpojan saagassa" Kirjálabotnar,”Karjalanpohja”, viittaisi Laatokan Karjalassa sijaitsevaan Kurkijokeen. Paikannimi on saattanut kuitenkin viitata alueisiin, joissa on asunut ”karjalaisiksi” (isl. "Kirjálar") katsottua väestöä, joiden asuinpaikasta yleensä puhuttiin saagoissa ”Karjalaisten maana” (isl. "Kirjálaland"). Käytännössä alueella on kuitenkin asunut myös muita suomensukuisia kansoja, kuten vepsäläisiä. Saagassa mainitaan myös "Nógarðr", joka viittaa Novgorodiin. "Garðaríki", Venäjänmaa, taas viittasi Kiovan Venäjään (Kiovan Rusj) eli alueeseen, jolla sijaitsivat saagojen näkökulmasta esimerkiksi sellaiset kaupungit kuin "Hólmgarðr" (Novgorod) ja Aldeigjuborg eli Vanha-Laatokka (Staraja Ladoga). "Álaborgin" (tai: Áluborg) osalta taas on esitetty, että kyseessä olisi Säsjoen varrella sijainnut varjagien linnoitus.


title: La Cumparsita

text: La Cumparsita on yksi tunnetuimmista eteläamerikkalaisista tangoista. Uruguaylaisen arkkitehtiopiskelijan Gerardo Matos Rodríguezin (1897–1948) alun perin marssiksi säveltämä kappale tunnetaan Suomessa myös Kullervon tekemän sanoituksen mukaan nimellä Hiljaa yössä.


title: La Cumparsita

text: Maailmanlaajuisesti ”La Cumparsitasta” tunnetaan ainakin puolentoista tuhatta levytystä.


title: La Cumparsita

text: Uruguaylainen arkkitehtiopiskelija Gerardo Matos Rodríguez teki sävelmän alun perin marssiksi tulevaa opiskelijakarnevaalin kulkuetta varten vuoden 1915 paikkeilla. Nimi ”La Cumparsita” tarkoittaakin ”pientä paraatia”. Nuori säveltäjä Rodríguez kääntyi montevideolaisessa kahvilassa soittaneen Robert Firpon puoleen ja pyysi apua sävelmänsä viimeistelyyn. Firpo vaihtoi rytmin marssista tangoksi sekä yhdisti sävelmään otteita omasta tangostaan ”La gaucha Manuela” ja Giuseppe Verdin oopperasta "Trubaduuri". Kappaleen ensimmäisiä levyttäjiä olivat Firpon ja Alonso Minotton orkesterit 1916 ja 1917. Kappale vaipui unohduksiin lähes kymmeneksi vuodeksi, kunnes vuonna 1924 Pascual Contursi ja Enrique Maroni tekivät melodiaan omia muutoksiaan ja sanoituksen, ja julkaisivat sen sitten nimellä ”Si supieras”. Carlos Gardelin levyttämänä siitä tuli suuri hitti, joka levisi Ranskan kautta myös muualle Eurooppaan. Gerardo Matos Rodríguez yritti saada osansa rojalteista monessa eri oikeudenkäynnissä, mutta hänen kannaltaan myönteinen ratkaisu saatiin lopulta vasta hänen kuolemansa 1948 jälkeen, jolloin hyöty jäi perikunnalle.


title: La Cumparsita

text: ”La Cumparsita” nimettiin synnyinmaassaan Uruguayssa vuonna 1997 asti maan ”kulttuuriseksi kansallislauluksi”.


title: La Cumparsita

text: Suomessa ”La cumparsitaa” alettiin levyttää 1920-luvun lopulla. Vuonna 1929 sen levyttivät nimellä ”Tropiikin yö” Aarne Salonen ja Kansanorkesteri, eli Dallapé. Instrumentaaliversioita siitä tallensivat muiden muassa hanuristit Viljo Vesterinen (1944), Lasse Pihlajamaa (1955) ja Taito Vainio (1959).


title: La Cumparsita

text: Vuonna 1953 Kullervo teki sävelmään tekstin ”Hiljaa yössä”, jonka levyttivät ensimmäisenä Olavi Virta ja Metro-Tytöt vuonna 1953 Toivo Kärjen sovituksena. Virta levytti tangon myös Harmony Sistersin kanssa 1956. Muita suomalaislevytyksiä ovat tehneet Kipparikvartetti (1957), Eino Grön (1973 ja 1984), Reijo Taipale (1973 ja 1990) ja Kivikasvot (1974). Sauvo Puhtilan tekstillä ”La Cumparsitan” ovat levyttäneet Vieno Kekkonen (1959) ja Kari Tapio (1990), Sirkka-Liisa Sassin tekstillä Arja Saijonmaa. Jukka Virtanen sanoitti sen Marjatta Leppäsen laulettavaksi Leppäsen, Virtasen ja Matti Kuuslan ravintolashow’hun, jonka lauluja tallennettiin myös albumille "Ilta Adlonissa" (1972). Ahti Taponen teki uusia tangosuomennoksia Tapani Kansan albumille "Päivä jolloin rakastat" (1999), ja mukana on myös ”La Cumparsita”.


title: My Heart Goes Boom

text: My Heart Goes Boom on Charmedin esittämä kappale, joka edusti Norjaa vuoden 2000 Eurovision laulukilpailussa Tukholmassa.


title: My Heart Goes Boom

text: Kappale sijoittui Euroviisuissa 24 maan joukosta sijalle 11. 57 pisteellä.


title: Mamadou Madeira Keita

text: Mamadou Madeira Keita (11. tammikuuta 1917 Kourouninkoto – 21. joulukuuta 1997) oli malilainen poliitikko.


title: Mamadou Madeira Keita

text: Keita kävi koulua Kourouninkotossa, Kitassa ja Bamakossa ja valmistui Dakarin William Ponty -koulusta vuonna 1937. Hän työskenteli kirjaston- ja arkistonhoitajana Dakarissa ja Guinean Conakryssa ja palveli Ranskan siirtomaa-armeijassa vuosina 1938–1940. Työskenneltyään Dalabassa, Conakryssa ja Kouroussassa Keita nimitettiin vuonna 1944 Institut Français d’Afrique Noiren Guinean osaston johtajaksi. Hän työskenteli IFAN:in päällikkönä Dahomeyssa vuosina 1952–1955 ja Ranskan Sudanissa vuosina 1956–1957.


title: Mamadou Madeira Keita

text: Keita oli yksi Guinean demokraattisen puolueen perustajista ja sen ensimmäinen pääsihteeri. Palattuaan Ranskan Sudaniin hänestä tuli Sudanin liiton politbyroon jäsen. Vuosina 1957–1962 hän toimi autonomisen Sudanin tasavallan ja sen jälkeen Malin puolustus- ja sisäministerinä ja vuosina 1962–1968 oikeusministerinä.


title: Mamadou Madeira Keita

text: Mamadou Madeira Keita kuului presidentti Modibo Keïtan lähipiiriin ja Sudanin liiton vasemmistoryhmään. Vuonna 1966 hänet nimitettiin puolueen politbyroon korvanneen Kansallisen vallankumouksen puolustuskomitean jäseneksi. Moussa Traorén johtaman sotilasvallankaappauksen jälkeen Keita oli vangittuna vuosina 1968–1978. Traorén kaaduttua hän oli perustamassa Sudanin liittoa uudelleen vuonna 1991.


title: Vain elämää – kausi 3, päivä

text: Vain elämää – kausi 3, päivä on "Vain elämää" -televisiosarjan kolmannen tuotantokauden ensimmäinen, 21 kappaleen kokoelmalevy, joka julkaistiin vuonna 2014.


title: Vain elämää – kausi 3, ilta

text: Vain elämää – kausi 3, ilta on "Vain elämää" -televisiosarjan kolmannen tuotantokauden toinen, 21 kappaleen kokoelmalevy, joka julkaistiin vuonna 2014.


title: Sports Centre Triglav

text: Sports Centre Triglav on Pokljukassa, Luoteis-Sloveniassa sijaitseva ampumahiihtostadion.


title: Sports Centre Triglav

text: Stadionilla kilpaillaan liki vuosittain ampumahiihdon maailmancupissa. Kilpailuajankohta on yleensä ollut joko joulu- tai maaliskuussa. Pokljuka on myös järjestänyt ampumahiihdon maailmanmestaruuskilpailut kokonaisuudessaan kerran; vuonna 2001. Lisäksi Pokljuka saanee Tjumenista siirrettävät vuoden 2021 MM-kilpailut.


title: Sports Centre Triglav

text: Stadion saa nimensä Slovenian Triglav-vuoresta, jonka läheisyydessä se sijaitsee. Kilpailujen aikana varsinainen kisakylä sijaitsee 50 km päässä stadionista Šenčurissa ja useimmat kilpailijat asuvat noin 20 km päässä Bledissä. Urheilijat, toimitsijat ja katsojat kuljetetaan stadionille bussein, sillä stadion sijaitsee hankalastitavoitettavissa kapean tien päässä ja pysäköintitila on rajallinen.


title: Vysočina Arena

text: Vysočina Arena on Nové Město na Moravěssa, keski-Tšekeissä sijaitseva ampuma- ja maastohiihtostadion. Stadionilla kilpaillaan liki vuosittain ampumahiihdon maailmancupissa tai IBU-Cupissa sekä maastohiihdon maailmancupissa. Se on katsojamäärältään yksi suurimmista kilpailukeskuksista kummankin lajin kilpailukalentereissa. Vysočina Arena on myös isännöinyt ampumahiihdon maailmanmestaruuskilpailut kokonaisuudessaan kerran; vuonna 2013.


title: Vysočina Arena

text: Stadion muutettiin ampumahiihtokäyttöön vuonna 2006, mutta se on toiminut maastohiihtokeskuksena jo aiemmin. Ensimmäiset IBU-Cupin kilpailunsa se järjesti jo vuonna 2007. Maailmancupia se pääsi isännöimään vasta vuonna 2012 mm-kisojen esikilpailuina. Sen jälkeen sitä on nähty maailmancupissa epäsäännöllisesti huolimatta sen suuresta katsojakapasiteetista, jota on useaan otteeseen kasvatettukin. Viimeisin laajennus tehtiin vuoden 2016 maailmancupin kilpailuja varten.


title: Vysočina Arena

text: Vysočina Arenan ladut ovat pitkälti asfaltoidut, josta johtuen sitä käytetään ahkerasti myös rullahiihtoon ja pyöräilyyn. Stadion on isännöinyt myös kesäampumahiihdon maailmanmestaruuskilpailuja vuonna 2011 ja tulee uudelleen isännöimään niitä kesällä 2018.


title: Control

text: Control voi tarkoittaa jotain seuraavista:


title: Control (videopeli)

text: Control on Remedy Entertainmentin kehittämä toimintapeli, joka tunnettiin ennen projektinimellä "P7".


title: Control (videopeli)

text: Peli on tulossa vuonna 2019 Microsoft Windowsille, PlayStation 4:lle ja Xbox Onelle.


title: Tell Me!

text: Tell Me! on Augustin ja Telman esittämä kappale, joka edusti Islantia vuoden 2000 Eurovision laulukilpailussa Tukholmassa.


title: Tell Me!

text: Kappale sijoittui Euroviisuissa 24 maan joukosta sijalle 12. 45 pisteellä.


title: Tapan kunta

text: Tapan kunta sijaitsee Pohjois-Virossa Länsi-Virumaan maakunnassa vajaat sata kilometriä Tallinnasta kaakkoon.


title: Tapan kunta

text: Kunta rajoittuu pohjoisessa Anijan, Kuusalun, Kadrinan ja Rakveren kuntiin, idässä Vinniin ja Väike-Maarjaan sekä etelässä Järvamaan Järvaan..


title: Tapan kunta

text: Tapan kunta muodostettiin vuoden 2017 kuntauudistuksessa yhdistämällä vanha Tapan kunta ja Tamsalun kunta uudeksi Tapan kunnaksi. Tapassa on 11 252 asukasta (1.1.2018).


title: Tapan kunta

text: Kunta muodostuu Tamsalun ja Tapan epäitsenäisistä kaupungeista (linn, asustusüksus), Lehtsen ja Sääsen pienkauppaloista (alevik) ja 55 kylästä (küla). Kunnan hallinnollinen keskus on Tapan kaupunki.


title: Tapan kunta

text: Rautatie Tallinnasta haarautuu Tapassa Narvaan ja Tarttoon. Valtatie 5 Rakverestä Pärnuun kulkee Tapan kautta.


title: Listen to Your Heartbeat

text: Listen to Your Heartbeat (alun perin ruotsiksi "Lyssna till ditt hjärta") on Friendsin esittämä kappale, joka edusti Ruotsia vuoden 2001 Eurovision laulukilpailussa Tanskan Kööpenhaminassa.


title: Listen to Your Heartbeat

text: Kappale sijoittui Euroviisuissa viidenneksi 100 pisteellä.


title: Viru-Nigulan kunta

text: Viru-Nigulan kunta sijaitsee Suomenlahden rannalla Pohjois-Virossa Länsi-Virumaan maakunnassa Tallinnan ja Narvan puolessavälissä.


title: Viru-Nigulan kunta

text: Kunta rajoittuu pohjoisessa Suomenlahteen, idässä Lüganuseen, etelässä Vinniin ja Rakvereen sekä lännessä Haljalaan..


title: Viru-Nigulan kunta

text: Viru-Nigulan kunta muodostettiin vuoden 2017 kuntauudistuksessa yhdistämällä vanha Viru-Nigulan kunta, Kundan kaupunki ja itävirumaalainen Aseri uudeksi Viru-Nigulan kunnaksi. Viru-Nigulassa on 5 981 asukasta (1.1.2018).


title: Viru-Nigulan kunta

text: Kunta muodostuu Kundan epäitsenäisestä kaupungista (linn, asustusüksus), Aserin ja Viru-Nigulan pienkauppaloista (alevik) ja 43 kylästä (küla). Kunnan hallinnollinen keskus on Kundan kaupunki.


title: Viru-Nigulan kunta

text: Valtatie 1 Tallinnasta Narvaan kulkee Viru-Nigulan kautta. Kundassa on tavarasatama.


title: Angel (Two Trickyn kappale)

text: Angel on Two Trickyn esittämä kappale, joka edusti Islantia vuoden 2001 Eurovision laulukilpailussa Tanskan Kööpenhaminassa.


title: Angel (Two Trickyn kappale)

text: Kappale sijoittui Euroviisuissa jaetulle viimeiselle sijalle yhdessä Norjan kanssa 3 pisteellä.


title: On My Own

text: On My Own on Haldor Lægreidin esittämä kappale, joka edusti Norjaa vuoden 2001 Eurovision laulukilpailussa Tanskan Kööpenhaminassa.


title: On My Own

text: Kappale sijoittui Euroviisuissa jaetulle viimeiselle sijalle yhdessä Islannin kanssa 3 pisteellä.


title: Ennen kuolemaa (kappale)

text: Ennen kuolemaa ("Avant de mourir") on romanialaissyntyisen salonkiviulistin Georges Boulangerin säveltämä musiikkikappale 1920-luvun keskivaiheilta. Boulangerin oma instrumentaalilevytys kappaleesta on hidas ja vaihtuvatempoinen sovitus viululle ja pianolle, mutta paremmin sävelmä tunnetaan myöhempänä beguine- tai tangorytmisenä iskelmänä. Suomeksi sitä lauletaan eniten Kullervon sanoin, jotka alkavat ”Kun ennen kuljin mietteissäin ja tunsin tuskaa polttavaa...”.


title: Ennen kuolemaa (kappale)

text: Olavi Virta levytti laulun 1944 Kerttu Mustosen kanssa tekemällään sanoituksella ja 1953 Kullervon tekstillä. Muita levyttäjiä ovat Eino Grön (1963), Martti Siiriäinen (1975), Eino Valtanen (1978), Vesa-Matti Loiri (1983), Topi Sorsakoski (1985) ja Arja Saijonmaa (1994). Instrumentaaliversoita ovat tehneet muun muassa Pärre Förars ja Ingmar Englund (1956), Pauli Granfelt (1959), Taito Vainio (1959) ja Ossi Runne (1963).


title: Ennen kuolemaa (kappale)

text: Englanniksi laulu sai 1939 sanoituksen nimeltä ”My Prayer”, ja sen kuuluisimpia levytyksiä ovat Glenn Millerin big band -sovitus samalta vuodelta sekä The Plattersin doo-wop-tyylinen versio vuodelta 1956.


title: Tell Me Who You Are

text: Tell Me Who You Are on Malenen esittämä kappale, joka edusti Tanskaa vuoden 2002 Eurovision laulukilpailussa Viron Tallinnassa.


title: Tell Me Who You Are

text: Kappale sijoittui Euroviisuissa viimeiseksi 7 pisteellä.


title: Never Let It Go

text: Never Let It Go on Afro-diten esittämä kappale, joka edusti Ruotsia vuoden 2002 Eurovision laulukilpailussa Viron Tallinnassa.


title: Never Let It Go

text: Kappale sijoittui Euroviisuissa 24 maan joukosta sijalle 8. 72 pisteellä.


title: Ennen kuolemaa

text: Ennen kuolemaa voi tarkoittaa:


title: Electronic Entertainment Expo 2018

text:
Electronic Entertainment Expo 2018 (lyh. E3 2018) oli kahdeskymmenesneljäs Electronic Entertainment Expo -tapahtuma.
Tapahtuman järjesti Entertainment Software Association (ESA) Los Angeles Convention Centerissä kesäkuun 9.–14. päivä vuonna 2018.


title: Tulisuudelma

text: Tulisuudelma ("El Choclo") on argentiinalaisen Angel Villoldon 1900-luvun taitteessa säveltämä ja sanoittama tango. Sen suomenkielinen teksti on Kullervon, ja se alkaa sanoilla ”Sun tulisuudelmasi tähden aatos entää...”. Laulua pidetään yhtenä varhaisimmista argentiinalaisista tangoista.


title: Tulisuudelma

text: ”El Choclon” arvellaan sävelletyn 1898, ja sen ensiesityksen tiedetään tapahtuneen vuonna 1903 eräässä kahvilassa Buenos Airesissa. Kappaleen nimi tarkoittaa suomeksi maissintähkää, ja säveltäjän sisaren mukaan se tarkoittaa muuatta paikallista kovaotteista sutenööriä, joka oli saanut lempinimensä kullankeltaisista hiuksistaan. Lauluteksti oli alun perin humoristinen ja katuelämästä kertova, kuten muissakin varhaisissa tangoissa. Lauluntekijä Villoldo täydensi omaa sanoitustaan myöhemmin. Vuonna 1930 lauluun teki uuden sanoituksen Marambio Catán ja vuonna 1947 Enrique Santos Discépolo, jonka teksti nousi sittemmin suosituimmaksi laulun espanjankielisissä levytyksissä.


title: Tulisuudelma

text: Englanniksi laulun on levyttänyt nimellä ”Kiss of Fire” muun muassa Louis Armstrong vuonna 1955.


title: Tulisuudelma

text: Laulun levyttivät suomeksi ensimmäisenä Rita Elmgren ja toisena Olavi Virta ja Metro-tytöt, molemmat vuonna 1953. Muita suomalaislevyttäjiä ovat Eino Grön (1963), Eero Savolainen (1974), Väinö Lehtinen (1978), Erkki Junkkarinen (1979), Reijo Taipale (1990), Tarja Ylitalo (1990) ja Tapani Kansa (1999). Instrumentaaliversioita ”Tulisuudelmasta” ovat levyttäneet muiden muassa Esko Könönen (1961), Reijo Lehtovirta (1973) ja Francis Goya (1993).


title: Tulisuudelma

text: Kappaleen mukaan ovat nimensä saaneet muun muassa Hotelli Vantaan tanssiravintola Tulisuudelma ja MTV:n 1990-luvun alussa televisioima "Tulisuudelma"-tanssiorkesterikilpailu.


title: Carl Forssell

text: Carl Otto Forssell (25. lokakuuta 1917 Tukholma – 28. marraskuuta 2005 Ängelholm) oli ruotsalainen miekkailija ja olympiamitalisti.


title: Carl Forssell

text: Forssell saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili myös Melbournen kesäolympialaisissa 1956. Forssell saavutti lisäksi useita MM-mitaleja.


title: Per Carleson

text: Per Hjalmar Ludvig Carleson (11. heinäkuuta 1917 Tukholma – 8. kesäkuuta 2004 Göteborg) oli ruotsalainen miekkailija ja olympiamitalisti.


title: Per Carleson

text: Carleson saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili myös Melbournen kesäolympialaisissa 1956. Carleson saavutti lisäksi useita MM-mitaleja.


title: Bengt Ljungquist

text: Bengt Helge Ljungquist (20. syyskuuta 1912 Uumaja – 15. heinäkuuta 1979 Förslöv) oli ruotsalainen miekkailun olympiamitalisti, kouluratsastaja ja ratsastusvalmentaja.


title: Bengt Ljungquist

text: Ljungquist kilpaili yhteensä viisissä kesäolympialaisissa 28 vuoden aikavälillä. Hän kilpaili miekkailussa olympiatasolla kaikilla kolmella välineellä ja saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili miekkailijana kesäolympialaisissa myös Berliinissä 1936 ja Melbournessa 1956. Tokion kesäolympialaisissa 1964 Ljungqvist kilpaili kouluratsastajana. Urheilijanuransa jälkeen Ljungqvist muutti Yhdysvaltoihin, missä hän toimi arvokisamitalien arvoisesti maan kouluratsastusjoukkueen valmentajana 1970-luvulla. Olympiamitaliensa lisäksi Ljungquist saavutti miekkailussa useita MM-mitaleja.


title: Kuivaketju10-toimintamalli

text: Kuivaketju10 on Oulun kaupungin rakennusvalvontaviraston ja ympäristöministeriön kehittämä toimintamalli. Sen tarkoituksena on ennaltaehkäistä ja vähentää kosteusvaurioita rakennuksissa koko rakennuksen elinkaaren ajan. Vaurioitumisriskien hallinta perustuu erityisesti rakentamisvaiheen valvontaan ja onnistumisen todentamiseen. Ympäristöministeriöllä on Kuivaketju10:lle rinnakkainen kosteudenhallintaa säätelevä asetus (782/2017), joka yleisempi menettelytapa rakennusten kosteusteknisen toimivuuden varmistamiseksi.


title: Kuivaketju10-toimintamalli

text: Kuivaketju10:ssa on listattu 10 merkittävintä kosteusvaurioriskiä, joiden torjumiseen keskitytään kaikissa rakentamisen vaiheissa. Toimintamalli sisältää myös ohjeet, joilla onnistuminen todennetaan luotettavasti. Toimintamallin sanotaan vähentävän yli 80 % kosteusvaurioiden seurannaiskustannuksista. Kuivaketju10-toimintamallissa valvonnasta vastaa kosteudenhallintakoordinaattori.


title: Kuivaketju10-toimintamalli

text:
1. Rakennuksen ulkopuolelta tuleva vesi vaurioittaa perustuksia ja lattiarakenteita.
2. Sadevesi pääsee tunkeutumaan ulkoseinärakenteen sisälle.
3. Vesikatteen läpäisevä vesi tunkeutuu aluskatteen vuotokohdista yläpohjaan.
4. Kosteutta siirtyy ilmansulkukerroksen vuotokohdista ulkoseinä- ja yläpohjarakenteisiin.
5. Väärin mitoitettu ja säädetty ilmanvaihto ei poista ylimääräistä kosteutta, vaan pakottaa sen siirtymään rakenteisiin.
6. Vesiputkien rikkoutumiset aiheuttavat kiinteistöön laajoja vesivahinkoja.
7. Huonosti toteutetussa märkätilassa kosteus vaurioittaa ympärillä olevat rakenteet.
8. Kosteiden betonirakenteiden päällystäminen aiheuttaa päällystemateriaalin turmeltumisen.
9. Materiaalien ja rakenteiden kastuminen vaurioittaa rakennuksen.
10. Huonolla ylläpidolla rakennus rapistuu hitaasti, mutta varmasti.


title: Rickard Sarby

text: Erik Rickard Sarby (19. syyskuuta 1912 Dannemora – 10. helmikuuta 1977 Uppsala) oli ruotsalainen kilpapurjehtija ja olympiamitalisti.


title: Rickard Sarby

text: Sarby saavutti finnjollalla, venetyypillä jonka oli itse suunnitellut, olympiapronssia Helsingissä 1952. Hän kilpaili olympiatasolla myös Lontoossa 1948 ja Melbournessa 1956.


title: Sydänsuruja

text: Sydänsuruja ("Heartaches") on Al Hoffmanin säveltämä ja John Klennerin sanoittama yhdysvaltalainen iskelmä vuodelta 1931. Suomessa se tunnetaan etenkin Olavi Virran levytyksenä vuodelta 1960, nopeana rumbana jonka vihellysosuudet hoitaa ”Pakilan satakieleksi” kutsuttu Erkki Junkkarinen. Suomenkielisen sanoituksen siihen on tehnyt Sauvo Puhtila ja sovituksen Eino Virtanen. Laulu alkaa sanoin ”Viiltää, viiltää, nyt suru sydäntäni viiltää...”.


title: Sydänsuruja

text: Virran versio ei kuitenkaan ollut ensimmäinen suomenkielinen levytys kappaleesta, vaan vuosikymmentä aiemmin vuonna 1950 Eero Väre levytti sen Kullervon sanoituksena. Muita kappaleen levyttäneitä suomalaisartisteja (kaikki Saukin sanoin) ovat Esko Rahkonen (1967), Kai Lind (1975), Eino Valtanen (1978), Topi Sorsakoski (1986), Four Cats (1994) ja Sauli Lehtonen  (1995). Instrumentaaliversion siitä ovat tehneet Agents (1980) ja Heikki Laurila (1981).


title: Sydänsuruja

text: Yhdysvalloissa tunnetuimpia versioita kappaleesta olivat Ted Weemsin orkesterin instrumentaalilevytykset vuosilta 1933, 1938 ja 1947, joista vasta viimeinen nosti kappaleen todella suosituksi. Elmo Tannerin vihellyssooloineen ne toimivat esikuvana Eino Virtasen Olavi Virralle tekemälle sovitukselle.


title: Trials Rising

text: Trials Rising on RedLynxin kehittämä ja Ubisoftin julkaisema moottoripyöräpeli. Peli on tulossa helmikuussa Nintendo Switch, PlayStation 4, Xbox One ja Windows -alustoille.


title: Trials Rising

text: Pelin uutuuksiin kuuluu muun muassa "Tandem Bike" -pelimoodi.


title: Kristian Palotie

text: Kristian Palotie (s. 23. syyskuuta 1987 Helsinki) on suomalainen urheiluselostaja ja koripallovalmentaja. Palotie on Korisliigassa pelaavan Ura Basketin päävalmentaja.


title: Kristian Palotie

text: Palotie on toiminut FIBA:n arvokisojen ja Euroliiga-selostajana vuodesta 2010, jonka oikeudet omistaa kaudella 2017–2018 Viasat. Nelonen Medialla näytettävät NBA-ottelut kaudesta 2013–14 on kuultu pääosin Palotien selostamana.


title: Kristian Palotie

text: Valmennusura alkoi syksyllä 2011 Sykki ry:ssä. Kaudeksi 2015–16, Palotie nimettiin PuHu Junioreiden miesten päävalmentajaksi miesten 1. divisioona B:hen.


title: Kristian Palotie

text: Kaudella 2016–17, hän johdatti PuHu Juniorit 1. divisioona B:n mestariksi.


title: Kristian Palotie

text: Palotie siirtyi Ura Basketin päävalmentajaksi kaudeksi 2017–18, jossa hän johdatti joukkueen miesten 1. divisioona A:n mestaruuteen ja Korisliiga -paikkaan.


title: Kristian Palotie

text: Kristian Palotie on geenitutkijan ja akateemikon Leena Palotien sekä professori Aarno Palotien poika.


title: Skull and Bones (videopeli)

text: Skull and Bones on Ubisoft Singaporen kehittämä ja Ubisoftin julkaisema merirosvoaiheinen toimintaseikkailupeli. Peli painottuu meritaisteluihin ja sijoittuu Intian valtamerelle.


title: Skull and Bones (videopeli)

text:
Peliä esiteltiin ensi kerran E3 2017 -tapahtumassa.
Peli on tulossa PlayStation 4:lle, Windowsille ja Xbox Onelle huhtikuun jälkeen.


title: Skull & Bones (täsmennyssivu)

text: Skull & Bones tai Skull and Bones voi viitata seuraaviin:


title: Benoît Verdickt

text: Benoît Verdickt (27. syyskuuta 1884 Steenhuffel, Belgia – 28. huhtikuuta 1970 Ville St-Laurent, Montreal, Kanada) oli säveltäjä, kuoromestari ja pedagogi. Hän valmistui Mechlinin konservatoriosta ja saapui vuonna 1906 Kanadaan, jossa hän toimi urkurina vuosina 1906–1912 Québecin Victoriavillessä. Vuosina 1912–1913 hän työskenteli Rochesterissa, New Yorkissa. Vuosina 1913–1963 hän toimi Sts-Anges-kirkon kuoromestarina Lachinessa. Hänen oppilaidensa joukossa oli Gustave Robitaille.


title: Benoît Verdickt

text: Verdicktin sävellyksiä ovat "Cantique de mariage" solistille ja kuorolle (1918) ja "Missa pro defunctis" kuorolle ja uruille (1941). Lachinen museossa on Verdicktin mukaan nimetty paviljonki.


title: Michel Longtin

text: Michel Longtin (s. 20. toukokuuta 1946 Montreal) on kanadalainen säveltäjä ja pedagogi. Hänen pääasialliset opettajansa olivat André Prévost ja Serge Garant Montrealin yliopistossa sekä Paul Pedersen, Bengt Hambraeus ja Alcides Lanza McGillin yliopistossa. Hän itse aloitti opettamisen Montrealin yliopistossa vuonna 1973 ja opetti siellä täysipäiväisesti vuosina 1987–2006. Hän oli mukana perustamassa Québecin elektroakustisen musiikin luomisen ja tutkimisen seuraa vuonna 1977.


title: Michel Longtin

text: Longtin oli alun perin tunnettu elektroakustisesta musiikistaan, mutta 1980-luvulta lähtien hän on keskittynyt enimmäkseen akustisen soitinmusiikin säveltämiseen. Vuonna 1986 hän sai Jules Léger -palkinnon kamarimusiikkiteoksestaan "Pohjatuuli, hommage à Sibelius". Hänen elektroakustisiin teoksiinsa kuuluvat "Rituel II" ja "Mi e meta".


title: Viimeinen kevät

text: Viimeinen kevät on sotilasmuusikkona toimineen Aarne Jokelan säveltämä ja Juha Vainion salanimellä Mirja Lähde sanoittama molli-iskelmä. Luonnonsuojeluaiheisesta laulusta tuli suosittu Markuksen ensilevytyksenä vuodelta 1969. Tahtilajiin 12/8 kirjoitetun laulun sanat alkavat ”Jatkuvan tahtoisin päivän tään...”.


title: Viimeinen kevät

text: Markuksen eli Markku Tranbergin oman kertoman mukaan Jouko ja Kosti olivat kieltäytyneet kappaleen levyttämisestä, jolloin tuottaja Toivo Kärki oli luvannut antaa kappaleen levytettäväksi seuraavalle, joka tulee hänen ovestaan sisään. Näin ”Viimeisen kevään” sai levyttää esittäytymään tullut uusi kyky Markus.


title: Viimeinen kevät

text: Laulun muita levyttäjiä ovat Ahonkylän flikat (1975), Eija Sinikka (1975), Eino Grön (1977), Pasi Kaunisto (1977), Aikamiehet (1979), Merja Rantamäki (1991), Matias Sassali (1991), Four Cats (1994) ja Aki Hietala (1999). Laulu on myös monien harrastajakuorojen levyttämä.


title: Tuulella ei ole ystävää

text: Tuulella ei ole ystävää ("U vetra net nikakogo druga" tai "Pesnja o druge") on Andrei Petrovin (1930–2006) säveltämä laulu neuvostoliittolaisesta elokuvasta "Put k pritsalu" (1962), joka on esitetty Suomen televisiossa nimellä "Matka satamaan".


title: Tuulella ei ole ystävää

text: Sen on levyttänyt Tapio Rautavaara nimellä ”Hiljainen satama” (1963, san. Heikki Saari), mutta tunnetummaksi nousi Heikki Aarvan levytys ”Tuulella ei ole ystävää” samalta vuodelta. Se ylsi levymyyntitilaston kymmenennelle tilalle joulukuussa 1963 ja oli Finndiscin Safir-levymerkin parhaiten menestynyt julkaisu. Sen sanoituksen on tehnyt Erik Lindström nimimerkillä Hillevi, ja saman sanoitusversion ovat levyttäneet myös Arja Saijonmaa vuonna 1983, Eila Pienimäki vuonna 1990 ja Arja Havakka vuonna 1999.


title: Tuulella ei ole ystävää

text: Kappaletta ei pidä sekoittaa Vladimir Vysotskin "Ystävän lauluun", jonka alkuperäisnimi on myös "Pesnja o druge".


title: Energiaa

text: Energiaa on suomalaisen Neljä Ruusua -yhtyeen kokoelmalevy, joka julkaistiin marraskuussa 1994. Albumilla on remixejä yhtyeen aiemmin julkaisemista kappaleista ja liveäänite yhtyeen konsertista Tampereen Kaupunginorkesterin kanssa. "Energiaa" nousi parhaimillaan Suomen virallisen albumilistan sijalle seitsemän. Yhteensä listaviikkoja levylle kertyi kahdeksan. Albumi ylitti kultarajan vuonna 1996, ja yhteensä sitä on myyty yli 22 100 kappaletta.


title: Energiaa

text: Levyn nimikkokappale julkaistiin singlenä, ja se nousi singlelistan sijalle seitsemän ja Rumban 50 Hittiä -listan sijalle kuusi. Kappaleeseen kuvattiin myös Aulis Moision ja Tommi Tikan ohjaama musiikkivideo.


title: Energiaa

text: Kaikki san. Ilkka Alanko ja säv. Kode Koistinen, ellei muuta mainittu.


title: Energiaa

text:
Neljä Ruusua
Muut esiintyjät


title: Energiaa

text: Tuotanto


title: Jenny Slate

text: Jennifer Sarah "Jenny" Slate (s. 25. maaliskuuta 1982) on yhdysvaltalainen näyttelijä.


title: Give Me Your Love

text: Give Me Your Love on Famen esittämä kappale, joka edusti Ruotsia vuoden 2003 Eurovision laulukilpailussa Riiassa.


title: Give Me Your Love

text: Kappale sijoittui Euroviisuissa 26 maan joukosta 107 pisteellä sijalle 5.


title: Shame on You

text: Shame on You on Tomas Thordarsonin esittämä kappale, joka edusti Tanskaa vuoden 2004 Eurovision laulukilpailussa Turkin Istanbulissa.


title: Shame on You

text: Kappale kilpaili ensimmäistä kertaa järjestetyssä semifinaalissa, jossa se sijoittui kolmanneksitoista ja täten karsiutui finaalista.


title: Heaven (Jónsin kappale)

text: Heaven on Jónsin esittämä kappale, joka edusti Islantia vuoden 2004 Eurovision laulukilpailussa Turkin Istanbulissa.


title: Heaven (Jónsin kappale)

text: Islanti pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 19. 16 pisteellä.


title: It Hurts

text: It Hurts (alun perin ruotsiksi "Det gör ont") on Lena Philipssonin esittämä kappale, joka edusti Ruotsia vuoden 2004 Eurovision laulukilpailussa Turkin Istanbulissa.


title: It Hurts

text: Ruotsi pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 5. 170 pisteellä.


title: Südtirol Arena

text: Südtirol Arena () on Anterselvassa, Italiassa sijaitseva ampumahiihtostadion. Stadionilla on kilpaillaan vuosittain tammikuussa ampumahiihdon maailmancupin osakilpailut. Lisäksi stadionilla on järjestetty kokonaisuudessaan ampumahiihdon maailmanmestaruuskilpailut neljästi; vuosina 1975, 1983, 1995 ja 2007. Lisäksi Anterselvassa järjestetään vuoden 2020 maailmanmestaruuskilpailut.


title: Südtirol Arena

text: Stadionin ominaispiirre on sen korkeus. Südtirol Arena on rakennettu yli 1 600:aan metriin. Näin korkealla ilma on jo merkittävästi ohuempaa kuin merenpinnan tasolla. Siksi urheilijoiden on usein vaikeampi palautua ja ampua Anterselvassa kuin muissa maailmancupin kilpailuissa. Anterselvan kilpailuissa usein nouseekin poikkeavia nimiä korkeille sijoille, sillä korkealla asuminen vaikuttaa korkeaan ilmanalaan tottumiseen positiivisesti. Esimerkiksi Anaïs Bescond, Anton Šipulin ja Anastasija Kuzmina ovat perinteisesti tehneet kauden parhaita suorituksiaan juuri Anterselvassa. Useimmat urheilijat asuvat kilpailujen ajan alhaalla laaksossa palautumisen nopeuttamiseksi.


title: Südtirol Arena

text: Anterselvan latuverkosto on pääosin niittyä, eikä siitä ole asfaltoitu kuin pieniä osia.


title: Canmore Nordic Centre

text: Canmore Nordic Centre on Kananaskis Improvement Districtissä Albertassa Kanadassa sijaitseva ampuma- ja maastohiihtostadion. Stadion sijaitsee Canmore Nordic Centre Provincial Park -puistossa ("Provincial park", ) lähellä Canmoren kaupunkia.


title: Canmore Nordic Centre

text: Stadion on rakennettu alun perin vuoden 1988 talviolympialaisten maasto- ja ampumahiihtotapahtumia varten. Vuosien 2005 ja 2006 välillä stadion uudistettiin nykyaikaiseksi ampumahiihtokeskukseksi parantamalla ampumaolosuhteita, uudistamalla, laajentamalla ja asfaltoimalla latuja sekä parantamalla keinolumen tykityksen mahdollisuuksia.


title: Canmore Nordic Centre

text: Olympialaisten jälkeen Canmoressa on järjestetty hiihtolajien kansainvälisiä kilpailuita vain hyvin epäsäännöllisesti. Se on viimeksi ollut sekä ampuma- että maastohiihdon maailmancupien näyttämönä kevättalvella 2016 stadionin viimeisimpien uudistustöiden jälkeen. IBU-Cupia Canmore on järjestänyt kahdesti; vuosina 2012 ja 2015. Lisäksi se on isännöinyt ampumahiihdon nuorten MM-kilpailuja vuonna 2009.


title: Joseph P. Kennedy III

text: Joseph ”Joe” Patrick Kennedy III (s. 4. lokakuuta 1980) on yhdysvaltalainen lakimies ja demokraattipoliitikko. Tammikuusta 2013 lähtien hän on edustanut Massachusettsin 4. vaalipiiriä Yhdysvaltain edustajainhuoneessa. Vaalipiiriin kuuluvat Bostonin läntiset esikaupunkialueet ja Massachusettsin eteläinen rannikko.


title: Joseph P. Kennedy III

text: Kennedy syntyi Brightonin kaupunginosassa Bostonissa. Valmistuttuaan Stanfordin yliopistosta hän työskenteli kaksi vuotta vapaaehtoisena rauhanjoukoissa Dominikaanisessa tasavallassa. Vuonna 2009 hänestä tuli oikeustieteen kandidaatti Harvardin yliopistossa. Hän erosi syyttäjän virasta alkuvuodesta 2012, jotta voisi pyrkiä edustajainhuoneeseen. Kennedy valittiin ja vannoi virkavalansa 3. tammikuuta 2013.


title: Joseph P. Kennedy III

text: Kennedyllä on kaksoisveli Matthew Rauch ”Matt” Kennedy. Hänen isänsä on poliitikko Joseph Patrick Kennedy II, ja hän kuuluu siis ”Kennedyn klaaniin”; hän on oikeusministeri Robert F. Kennedyn lapsenlapsi, presidentti John F. Kennedyn veljenpojanpoika ja suurlähettiläs Joseph P. Kennedyn lapsenlapsenlapsi.


title: Holmenkollenin kansallisareena

text: Holmenkollenin kansallisareena () on Holmenkollenilla Oslossa Norjassa sijaitseva maasto- ja ampumahiihtostadion. Lisäksi stadioniin kuuluvat Holmenkollenin ja Midtstuenin hyppyrimäet.


title: Holmenkollenin kansallisareena

text: Stadionilla kilpaillaan vuosittain Holmenkollenin hiihtofestivaalit, johon kuuluu pohjoismaisten hiihtolajien ja ampumahiihdon maailmancupien osakilpailuja. Siellä on järjestetty myös pohjoismaisten hiihtolajien kilpailutapahtumat vuoden 1952 talviolympialaisissa, hiihdon maailmanmestaruuskilpailut neljästi vuosina 1930, 1966, 1982 ja 2011 sekä ampumahiihdon maailmanmestaruuskilpailut kokonaisuudessaan kolmesti vuosina 1986, 2000 ja 2016.


title: Holmenkollenin kansallisareena

text: Stadion on uudistettu useita kertoja. Edellinen suuri uudistus tapahtui vuosina 2008–2010, jolloin stadionin lähes kaikki rakenteet uusittiin vuoden 2011 hiihdon MM-kilpailuja varten. Tuolloin talvilajien maailmancupeja ei järjestetty lainkaan Holmenkollenilla. Maastohiihdon maailmancupissa Holmenkollenilla käydään vuosittain 50 ja 30 km pitkien matkojen kilpailut, jotka käydään Holmenkollenin lisäksi ainoastaan arvokilpailuissa kansainvälisellä tasolla. Ampumahiihdon maailmancupissa Holmenkollen on ollut myös finaaliviikonlopun järjestäjä.


title: Holmenkollenin kansallisareena

text: Holmenkollenin kansallisareenaan kilpalatuverkoston pituus on noin 10 km.


title: Holmenkollenin kansallisareena

text: Stadion muistetaan ennen kaikkea sumusta, joka on usein häirinnyt sekä mäkihyppy- että ampumahiihtotapahtumia. Holmenkollbakken ja Holmenkollenin kappeli ovat alueen tunnetuimpia tunnusmerkkejä, lisäksi Holmenkollbakkenin sisätiloissa on maailman vanhin hiihtomuseo. Holmenkollen-mitali jaetaan ansioituneille pohjoismaisten hiihtolajien urheilijoille ja ampumahiihtäjille.


title: Agamotton silmä

text: Agamotton silmä (), tai joskus myös Agamotton amuletti, on kuvittellinen esine Marvel-universumissa. Se on Tohtori Oudon kantama amuletti, joka on saanut nimensä ensimmäiseltä ”maailman mahtavimman velhon” tittelin kantajalta, velholta nimeltä Agamotto.


title: Noretisteroni

text: Noretisteroni eli noretindroni (CHO) on steroideihin kuuluva orgaaninen yhdiste. Yhdistettä käytetään lääketieteessä raskaudenehkäisyssä sekä amenorrean ja endometrioosin hoidossa.


title: Noretisteroni

text: Huoneenlämpötilassa noretisteroni on väritöntä kiteistä ainetta. Yhdiste on optisesti aktiivista ja sen ominaiskiertokyky kloroformiliuoksessa on -31,7. Noretisteroni on vaikutuksiltaan progestiini. Se sitoutuu progesteronireseptoreihin ja vähentää gonadoliberiinin tuotantoa. Noretisteronia voidaan käyttää ehkäisyssä yhdessä estrogeenien kanssa tai itsenäisesti niin kutsuttuna minipillerinä. Ehkäisyn lisäksi noretisteronia voidaan käyttää amenorrean ja endometrioosin hoidossa sekä kuukautisten ajankohdan siirtämiseen.


title: Noretisteroni

text: Ensimmäisen kerran noretisteronia syntetisoi Carl Djerassi vuonna 1950. Lähtöaineena oli estronin metyylieetteri ja ensimmäinen vaihe oli Birch-pelkistys litiumin avulla ammoniakkiliuoksessa. Seuraavassa vaiheessa hydroksyyliryhmä hapetetaan karbonyyliryhmäksi kromitrioksidin avulla. Seuraavassa vaiheessa tapahtuu reaktio trietyyliortoformaatin kanssa ja muodostuu tyydyttymätön enolieetteri. Kaksi viimeistä vaihetta ovat reaktio litiumasetylidin kanssa ja hydrolyysi happamissa olosuhteissa.


title: The Elder Scrolls VI

text: The Elder Scrolls VI on Bethesda Game Studiosin kehittämä ja Bethesda Softworksin julkaisema roolipeli. Peli tulee olemaan jatkoa "The Elder Scrolls" -pelisarjalle ja sen kuudes osa. Ensimmäisen kerran virallista tietoa pelistä julkistettiin vuoden 2018 E3-messuilla, jolloin pelistä esitettiin lyhyt teaser-traileri. Julkaisuvuotta ei ole vielä julkistettu. Bethesda Game Studiosin johtaja Todd Howard kertoi pelin kehityksen olevan vielä alkutekijöissä.


title: Manarola

text:
Manarola on kylä ja frazione, joka sijaitsee Riomaggioren kunnassa La Spezian maakunnassa Ligurian aluueella Italiassa. Se kuuluu Unescon maailmanperintöluetteloon kuuluvaan Cinque Terren kyläryppääseen. Itse kylän nimi juontaa latinankieliseen "magna rota" ilmaukseen josta se on juontunut ilmaukseen "magna roea" joka tarkoittaa isoa pyörää viitaten isoon myllyn pyörään. Sen San Lorenzo kirkon kulmakivi muurattiin vuonna 1338. Se on yksi
La via dell'Amore reitin päätepisteistä, toisen ollessa Riomaggiore.


title: Jean-Marie Koné

text: Jean-Marie Koné (5. lokakuuta 1913 Sikasso – 15. toukokuuta 1988 Abidjan) oli malilainen poliitikko.


title: Jean-Marie Koné

text: Koné syntyi siirtomaahallinnon virkailijan kymmenlapsiseen perheeseen. Hän kävi koulua Sikassossa ja Bamakossa ja valmistui Dakarin William Ponty -koulusta vuonna 1935. Koné työskenteli opettajana ja rehtorina Gaossa, Koumandoussa, Loulounissa ja Bougounissa. Hän osallistui ammattiyhdistystoimintaan ja perusti Modibo Keïtan kanssa siirtomaavaltaa arvostelleen lehden "L’œil du Kénédougou" vuonna 1943.


title: Jean-Marie Koné

text: Koné oli yksi Sudanin liiton perustajista ja sen politbyroon jäsen. Hän toimi Ranskan Sudanin ja sitä seuranneen Sudanin tasavallan hallituksen varapuheenjohtajana ja puheenjohtajana vuosina 1957–1959. Vuonna 1959 hänestä tuli oikeusministeri ja vuonna 1962 Malin taloussuunnitteluministeri.


title: Jean-Marie Koné

text: Sudanin liiton maltilliseen siipeen kuulunut Koné joutui epäsuosioon Malin frangin devalvoinnin takia vuonna 1967 eikä häntä valittu politbyroon korvanneen vallankumouksen puolustuskomitean jäseneksi. Moussa Traorén johtaman sotilasvallankaappauksen jälkeen hän toimi väliaikaisen hallituksen ulkoministerinä vuosina 1968–1969.


title: Immula

text:
Immula on Lohjan 29. Kaupunginosa.
Immulan alue sijaitsee Lohjan koillisosassa, Lohjanharjun tuntumassa, Hanko–Hyvinkää radan eteläpuolella. Alueen peruspalvelut ovat Perttilässä ja Lohjan asemalla Ventelässä.


title: Immula

text:
Etäisyys alueelta on Lohjan asemalle n. 1 km ja kaupungin keskustaan 6 km.
Julkisen liikenteen yhteydet Mäntynummentien kautta kaupungin keskustan ja Helsingin suuntaan ovat hyvät, vuoroväli arkisin on noin tunti. Puruskorventien kevyen liikenteen väylää pitkin alueelta on hyvät yhteydet keskustan ja Muijalan suuntaan.


title: Immula

text: Tontit sijaitsevat suhteellisen tasisella vanhalla avohakatulla metsävyöhykkeellä. Alueen lähituntumassa n. 1 km etäisyydellä toimii Munkkaan jätekeskus, jossa jätteitä käsitellään ja lajitellaan. Kotitalouksien sekajätteet toimitetaan Vantaan Långmossabergenissä sijaitsevaan jätteenpolttolaitokseen.


title: Immula

text: Immulassa toimii Immulan-Pauninkyläyhdistys, joka järjestää tapahtumia Immulaan ja Paunin kylään.


title: Rúnar Alex Rúnarsson

text: Rúnar Alex Rúnarsson (18. helmikuuta 1995) on islantilainen jalkapalloilija. Hänen pelipaikkansa on maalivahti. Rúnar edustaa seurajoukkuetasolla tanskalaista FC Nordsjællandia. Hän on edustanut myös Knattspyrnufélag Reykjavíkuria. Hän pelasi ensimmäisen ottelun Islannin maajoukkueessa vuonna 2017. Rúnar on pelannut maajoukkueessa yhteensä kaksi ottelua.


title: Frederik Schram

text: Frederik August Albrecht Schram (19. tammikuuta 1995 Dragør, Tanska) on islantilainen jalkapalloilija. Hänen pelipaikkansa on maalivahti. Schram edustaa seurajoukkuetasolla tanskalaista Odense BK:ta. Hän on edustanut myös FC Vestsjællandia ja FC Roskildea. Hän pelasi ensimmäisen ottelun Islannin maajoukkueessa vuonna 2017. Schram on pelannut maajoukkueessa yhteensä kolme ottelua.


title: Hörður Björgvin Magnússon

text: Hörður Björgvin Magnússon (11. helmikuuta 1993 Reykjavík) on islantilainen jalkapalloilija. Hänen pelipaikkansa on puolustaja. Hörður edustaa seurajoukkuetasolla englantilaista Bristol Citya. Hän on edustanut myös Knattspyrnufélagið Framia, Juventusta, Spezia Calcioa ja AC Cesenaa. Hän pelasi ensimmäisen ottelun Islannin maajoukkueessa vuonna 2014. Hörður on pelannut maajoukkueessa yhteensä 16 ottelua tehden niissä kolme maalia.


title: Hólmar Örn Eyjólfsson

text: Hólmar Örn Eyjólfsson (6. elokuuta 1990 Sauðárkrókur) on islantilainen jalkapalloilija. Hänen pelipaikkansa on puolustaja tai puolustava keskikenttäpelaaja. Hólmar edustaa seurajoukkuetasolla bulgarialaista PFK Levski Sofiaaa. Hän on edustanut myös Handknattleiksfélag Kópavogsia, West Hamia, Cheltenham Townia, KSV Roeselarea, Bochumia Rosenborgia ja Maccabi Haifaa. Hän pelasi ensimmäisen ottelun Islannin maajoukkueessa vuonna 2012. Hólmar on pelannut maajoukkueessa yhteensä kahdeksan ottelua tekemättä niissä maaliakaan.


title: Samúel Friðjónsson

text: Samúel Friðjónsson (22. helmikuuta 1996 Reykjanesbær) on islantilainen jalkapalloilija. Hänen pelipaikkansa on laitapuolustaja tai keskikenttäpelaaja. Samúel edustaa seurajoukkuetasolla norjalaista Vålerenga Fotballia. Hän on edustanut myös Knattspyrnudeild Keflavíkuria ja Readingia. Hän pelasi ensimmäisen ottelun Islannin maajoukkueessa vuonna 2018. Samúel on pelannut maajoukkueessa yhteensä kaksi ottelua tekemättä niissä maaliakaan.


title: Rúrik Gíslason

text: Rúrik Gíslason (25. helmikuuta 1988 Reykjavík) on islantilainen jalkapalloilija. Hänen on keskikenttäpelaaja. edustaa seurajoukkuetasolla saksalaista SV Sandhausenia. Hän on edustanut myös Handknattleiksfélag Kópavogsia, Charltonia, Viborgia, Odense BK:ta, FC Kööpenhaminaa ja 1. FC Nürnbergiä. Hän pelasi ensimmäisen ottelun Islannin maajoukkueessa vuonna 2009. Gíslason on pelannut maajoukkueessa yhteensä 47 ottelua tehden niissä kolme maalia.


title: Jean-Marie Beaudet

text: Jean-Marie Beaudet (20. helmikuuta 1908 Thetford Mines, Québec – 19. maaliskuuta 1971 Ottawa, Toronto) oli kanadalainen kapellimestari. Hän toimi lukuisissa CBC:n tehtävissä vuosina 1937–1964 ja oli sen edustajana Pariisissa vuosina 1957–1959. Vuosina 1959–1961 hän toimi Canadian Music Centren toimeenpanevana sihteerinä, ja vuonna 1964 hänet nimitettiin National Arts Centren musiikilliseksi johtajaksi. Hän kokosi siellä yhteen keskuksen pysyvän orkesterin, joka teki debyyttinsä vuonna 1968. Vuonna 1971 Beaudet sai postuumisti Canadian Music Councilin mitalin.


title: Ólafur Ingi Skúlason

text: Ólafur Ingi Skúlason (1. huhtikuuta 1983 Reykjavík) on islantilainen jalkapalloilija. Hänen on puolustava keskikenttäpelaaja. Ólafur edustaa seurajoukkuetasolla islantilaista Fylkiria. Hän on edustanut urallaan useita eri seuroja. Hän pelasi ensimmäisen ottelun Islannin maajoukkueessa vuonna 2003. Ólafur on pelannut maajoukkueessa yhteensä 36 ottelua tehden niissä yhden maalin.


title: Björn Bergmann Sigurðarson

text: Björn Bergmann Sigurðarson (26. helmikuuta 1991 Akranes) on islantilainen jalkapalloilija. Hänen pelipaikkansa on hyökkääjä. Björn edustaa seurajoukkuetasolla venäläista FK Rostovia. Hän on edustanut myös Íþróttabandalag Akranessia, Lillestrøm SK:ta, Wolverhampton Wanderersia, Moldea ja FC Kööpenhaminaa. Hän pelasi ensimmäisen ottelun Islannin maajoukkueessa vuonna 2011. Björn on pelannut maajoukkueessa yhteensä 13 ottelua tehden niissä yhden maalin.


title: Albert Guðmundsson

text: Albert Guðmundsson (s. 15. kesäkuuta 1997 Reykjavík, Islanti) on islantilainen jalkapalloilija, joka on pelipaikaltaan laitahyökkääjä. Hän edustaa Eredivisiessä pelaavaa AZ Alkmaaria. Hän on edustanut PSV:tä tai sen reserviseuraa koko ammattilaisuransa. Hän kuuluu myös Islannin jalkapallomaajoukkueeseen jossa hän pelasi ensimmäisen ottelun vuonna 2017. Albert on pelannut maajoukkueessa yhteensä kolme ottelua tekemättä niissä maaliakaan.


title: Bunk’d

text: Bunk’d on yhdysvaltalainen Pamela Eells O’Connellin luoma komediasarja. Sen sisarsarja on vuosina 2011–2015 esitetty tilannekomediasarja "Jessie". Sen esittäminen aloitettiin Yhdysvalloissa Disney Channel -kanavalla 31. heinäkuuta 2015.


title: Bunk’d

text: Sarjassa Emma, Ravi ja Zuri lähtevät "Jessie"-sarjassakin olleesta New Yorkin -asunnosta Kikiwaka-kesäleirille Mainen osavaltioon Koillis-Yhdysvaltoihin. Heidän vanhempansa tapasivat toisensa nuorina samaisella leirillä.


title: Bunk’d

text: Disney Channel vahvisti tilanneensa sarjan toisen kauden helmikuussa 2016 ja kolmannen kauden elokuussa 2017.


title: Bunk’d

text: Skai Jackson kertoi maaliskuussa 2018 lähtevänsä sarjasta ja ilmoitti samalla kolmannen kauden jäävän sarjan viimeiseksi.


title: Suomen naisten futsalmaajoukkue

text: Suomen naisten futsalmaajoukkue edustaa Suomea kansainvälisissä naisten futsalin maajoukkuekilpailuissa. Se toimii Suomen Palloliiton alaisuudessa.


title: Suomen naisten futsalmaajoukkue

text: Suomen naisten futsalmaajoukkue perustettiin virallisesti vuonna 2017 ja sen päävalmentajaksi nimettiin Jaakko Laitinen. Joukkue pelasi ensimmäiset maaottelut marraskuussa 2017 Puolaa vastaan.


title: Suomen naisten futsalmaajoukkue

text: Ensimmäiset naisten futsalin EM-kisat pelataan helmikuussa 2019. Karsintoihin osallistui 23 maata, joista yksi on Suomi. Suomi aloitti karsinnat elokuussa 2018 esikarsintakierrokselta, jossa Suomen lohkoon arvottiin Liettua ja Slovakia. Turnaus pelattiin Liettuassa 21.-26.8.2018.


title: Suomen naisten futsalmaajoukkue

text: Suomi voitti avausottelussa Liettuan 0-10 (0-5) ja toisessa ottelussa Slovakian 3-2 (2-1) .


title: Suomen naisten futsalmaajoukkue

text: Joukkue esikarsintaturnauksessa: Leena Lepikonmäki, Tiia Ropanen; Tiina Pöyry, Elina Setälä, Tiia Juntikka, Jenni Häkli, Jonna Kykkänen, Daniela Tjeder, Emilia Jokisalo, Pirta Hiukka, Sini Sutinen ja Netta Hannula.


title: Suomen naisten futsalmaajoukkue

text: Näin Suomi eteni turnauksen voittaja karsintaturnaukseen Portugaliin, jossa Portugalin lisäksi pelaavat myös Serbia ja Tsekki. Turnaus pelattiin 12.-15.9.2018. Suomi voitti turnauksen ensimmäisessä pelissä Serbian 8-2, mutta hävisi toisen ottelun Portugalille 3-1. Suomi voitti kolmannessa ottelussa Tsekin 6-2, mutta Portugali eteni EM-lopputurnaukseen lohkovoittajana.


title: Suomen naisten futsalmaajoukkue

text:
Joukkue karsintaturnauksessa:
Leena Lepikonmäki, Tiia Ropanen; Tiina Pöyry, Pirta Hiukka, Anna Keränen, Elina Setälä, Tiia Juntikka, Jonna Kykkänen, Daniela Tjeder, Emilia Jokisalo, Sini Sutinen ja Netta Hannula.


title: Suomen naisten futsalmaajoukkue

text: Naisten futsalmaajoukkueen tunnusvärit ovat sininen ja valkoinen. Suomen jalkapallo- ja futsalmaajoukkueiden yhteisesti käyttämä nykyinen tunnus lanseerattiin vuoden 2009 alussa, jolloin sen ottivat ensimmäisenä käyttöön naisten maajoukkue ja alle 21-vuotiaiden maajoukkue. Tunnus on kolmikantaisessa kilvessä oleva Suomen lippu, jonka päällä lukee ”Suomi”.


title: Suomen naisten futsalmaajoukkue

text: EM-karsinnan toiselle kierrokselle nimetty joukkue.


title: Suomen naisten futsalmaajoukkue

text:
Päivitetty 16.9.2018
Kesän 2018 tapahtumissa mukana ovat olleet myös seuraavat pelaajat.
Päivitetty 3.9.2018


title: Suomen naisten futsalmaajoukkue

text: Päivitetty 16.9.2018


title: Suomen naisten futsalmaajoukkue

text: Daniela Tjeder ja Kiia Laine ovat ainoat pelaajat, jotka ovat pelanneet Suomen naisten jalkapallomaajoukkueessa sekä Suomen naisten futsalmaajoukkueessa.


title: Suomen naisten futsalmaajoukkue

text: Naisten maajoukkueen päävalmentajana aloitti syksyllä 2017 Jaakko Laitinen.


title: Suomen naisten futsalmaajoukkue

text: Päivitetty 23.10.2018


title: Denis Gougeon

text: Denis Gougeon (s. 16. marraskuuta 1951 Granby, Québec, Kanada) on kanadalainen säveltäjä. Hän on tuotteliaimpia kanadalaisia säveltäjiä, ja hänen tuotantoonsa kuuluu musiikkia soolosoittimille, lauluäänelle, kamarikokoonpanoille, orkesterille ja teatteriin sekä balettia ja oopperaa. Hän on saanut lukuisia tunnustuksia ja palkintoja, joihin kuuluvat Juno-palkinto ja neljä SOCAN-palkintoa.


title: Denis Gougeon

text: Gougeon opiskeli sävellystä André Prévostin ja Serge Garantin johdolla. Hän sai maisterin arvon Montrealin yliopistosta vuonna 1980. Lisäksi hän opiskeli kitaransoittoa. Hän muodostaa Walter Boudreaun, Michel-Georges Brégentin, Michel Gonnevillen, Alain Lalonden ja John Rean kanssa Groupe des sissesin. Tässä ominaisuudessa hän teki yhteistyöteoksia, kuten "La Folian" (1984) ja "Musiques des jardins sans complexen" (1987). Canadian Opera Company tilasi häneltä kamarioopperan "An Expensive Embarrassment", jonka se myös kantaesitti vuonna 1989. Hänen balettinsa "Emma B." kantaesitti Münchenin ooppera vuonna 1999. Gougeon on saanut vaikutteita Claude Vivieriltä ja 1900-luvun ranskalaisilta soitinmusiikin säveltäjiltä.


title: Denis Gougeon

text: Gougeon on johtanut vuosina 1982–1990 avantgardekonserttiseuraa Les Événements du neuf. Hän on opettanut McGillin yliopistossa ja Montrealin yliopistossa. Hänen oppilaitaan ovat Analia Llugdar, Mathieu Lavoie, Simon Bertrand, Pierre Michaud, André Cayer ja Ashot Ariyan.


title: Den vilda

text: Den vilda on One More Timen esittämä kappale, joka edusti Ruotsia vuoden 1996 Eurovision laulukilpailussa Norjan Oslossa.


title: Den vilda

text: Kappale sijoittui Euroviisuissa kolmanneksi 100 pisteellä.


title: Lyödyn laki

text: Lyödyn laki (2018) on Seppo Jokisen jännitysromaani.


title: Lyödyn laki

text: Kirja alkaa Orivedellä olevassa puolipuomein ja varoituslaittein varustetussa tasoristeyksessä; nuori tuskainen nainen istuu pikkuautossaan keskellä risteystä odottamassa junan tuloa jonka valot näkyvät jo. Viime hetkellä paikalle osuu eräs kirjailija citymaasturillaan, joka helposti työntää japanilaisen pikkuauton pois kiskoilta ehtien itsekin turvaan; veturinkuljettaja saa shokin ja menettää työnsä pysyvästi.


title: Lyödyn laki

text: Kuljettaja oli ensi työvuorollaan pitkän sairausloman jälkeen: hänen ensi koulutuksen jälkeisellä ajollaan samassa risteyksessä oli junan eteen kävellyt häiden alla hylätty morsian täydessä morsiuspuvussa.


title: Lyödyn laki

text: Juttu lähtee käyntiin lähiseudulla olleesta vakavasta tulipalosta jossa omakotitalo palaa maan tasalle ja kolmihenkinen perhe saa vakavia vammoja. Talo kuuluu VR:n liikennesuunnittelijalle joka oli erottanut useita työntekijöitä - myös Orivedellä melkein yliajon tehneen veturinkuljettajan.


title: Lyödyn laki

text: Hiukan myöhemmin löytyy eräs raviohjastaja kuolleena harjoitusradalta; hän on pudonnut ravikärryiltä hevosen pillastuessa ja leikkausta odottanut sydän onkin pettänyt.


title: Lyödyn laki

text: Eräs fysioterapeutti löydetään pahasti piestynä kesken juoksulenkkinsä ja kaiken huipuksi pieksijät puhuivat keskenään venäjää.


title: Lyödyn laki

text: Paljastuu että hänellä on ollut suhde asiakkaansa eli itsemurhaa yrittäneen naisen kanssa.


title: Lyödyn laki

text: Jo tässä kaikessa onkin Koskisen tiimille kerrakseen tutkittavaa; lisäksi selviää heti että jokaisella jolla olisi ollut paras motiivi tekoon onkin kumoamaton alibi sen ajaksi.


title: Lyödyn laki

text: Tosin vastapainoksi selviää mistä aiheutui poliisipäällikkö Eini Passin omituinen käytös aiemmin: hänen avioliittonsa oli kriisissä ja nyt se on luhistunut - eli kysymys oli aivan silkasta mustasukkaisuudesta josta tosin on päässyt yli.


title: Lyödyn laki

text: Koskisen paineita lisää vielä sekin että hän joutuu - ja omasta syystään kun katseli liian pitkään sormien läpi - pitämään sekä Pekille että Kaatiolle julman saarnan siitä että työpaikkakiusaamiselle on nollatoleranssi; Kaatio myöntää nolona mutta Pekki urputtaa vastaan: Vee-Peen kiusaaminen oli hänen työpäiviensä ainoa ilo - nyt sekin viedään ... Koskinen likipitäen räjähtää ja urputus loppuu!


title: Lyödyn laki

text: Pekki kyllä purkaa äkänsä kiukuttelemalla tyhjänpäiväisiä yleisistä asioista kuten rakenteilla olevasta Tampereen raitiotiestä.


title: Lyödyn laki

text: Ja ettei asia vain helpottuisi, eräs huomattava naiskirurgi katoaa päiväkausiksi tietämättömiin; Eini Passi painostaa erityisesti tutkimaan tätä asiaa - eli Koskisen tiimillä on siis kovat paikat.


title: Lyödyn laki

text: Tilanne mutkistuu entisestään kun lääkäri kävelee kesken tutkinnan paikalle ja inttää olleensa omilla asioillaan - jotka eivät muille kuulu!


title: Lyödyn laki

text: Asiaa sotkee lisää vielä kun paljastuu että hänen alaisenaan on toiminut venäläinen lääkäri jonka paperit ovat Meksikossa väärennettyjä.


title: Lyödyn laki

text: Tästä tapauksesta löytyy uusi yllättävä johtolanka: naisen junan edesta työntänyt kirjailija on myös Meksikossa väärennetyin paperein toimiva psykiatri!


title: Lyödyn laki

text: Asia paljastuu kun jo eläkkeellä oleva Kaation naisystävä - edellisissä tarinoissa ansiokkaasti toiminut Kaija Palonen - etsii netistä tietoja kyseisestä venäläisestä - ja törmää tähän toiseenkin.


title: Lyödyn laki

text: Juoni on saatu Hitchcockin elokuvasta Muukalaisia junassa jossa aina se jolla on kovin motiivi on paikassa jossa hänen alibinsa on täydellinen ja muut tekevät rikoksen.


title: Lyödyn laki

text: Kadonnut lääkäri tunnustaa olleensa tekemässä umpilisäkkeen leikkauksen eräälle kielteisen päätöksen saaneelle pakolaiselle; Eini Passi suostuu heti ehtoon että kyseistä ei vainota - mutta Rusinpää aikoo huolehtia että kyseinen lentää Suomesta; tästä nousee poliisipäällikön ja rikososaston johtajan välille todellinen raju riita - ja selvät merkit välirikosta joskin asia jää vielä auki.


title: Lyödyn laki

text: Venäläinen valelääkäri on äärimmäisen yhteistyöhaluinen ja hänen kauttaan selviää myös yhteys raviohjastajan tapaukseen - ja kirurgi puolestaan kertoo että ohjastajalla oli niin huonokuntoinen leikkausta odottanut sydän että rattailta putoaminen oli tappava.


title: Lyödyn laki

text: Taustalta löytyy vielä lapsuusajan koulukiusaamista ja kaikkea muutakin; motiiviksi selviää että ohjastaja tiesi että tarinassa avainasemassa oleva kirjailija oli hankkinut asemansa väärennetyin paperein ja uhkasi paljastaa tämän ellei tämä itse luovuta määräajassa; kirjailija oli kiusannut häntä todella iljettävästi kouluaikana ja nyt kiusatulla olikin tilaisuutensa ... mutta vastapuoli ei alistunutkaan!


title: Lyödyn laki

text: Koskinen miehineen virittää ansan pääsyylliselle ja tämä jää kiinni.


title: Lyödyn laki

text: Sen sijaan itsemurhaa junan edessä yrittänyt nainen ja onneton entinen veturinkuljettaja vaikuttavat pääsevän asiasta säikähdyksellä ... naisen lähes luhistumassa ollut avioliittokin saa uutta puhtia.


title: Lyödyn laki

text: Kirja päättyy kattotalkoisiin Koskisen ja Ulla Lundelinin uudella talolla.


title: Filip Vašaš

text: Filip Vašaš (s. 7. toukokuuta 1999 Stará Ľubovňa, Slovakia) on slovakialainen jääkiekkoilija, joka pelaa Mestis-joukkue TuTossa. Hän on pelipaikaltaan oikea laitahyökkääjä ja laukoo oikealta.


title: Filip Vašaš

text: Vašaš on MHK Kežmarokin kasvatti. Hän siirtyi juniorina sittemmin HK Popradiin, jossa Vašaš voitti kauden 2015–2016 päätteeksi Slovakian B-nuorten sarjan mestaruuden. Hän pelasi osan samasta kaudesta myös Slovakian A-nuorten sarjaa maan alle 18-vuotiaiden maajoukkueessa. Kaudella 2016–2017 Vašaš debytoi Popradin miesten Extraliga-joukkueessa, jossa hän pelasi 13 runkosarjaottelua tehopistein 1+2=3. Vašaš teki Extraliga-debyyttinsä 9. syyskuuta 2016 vieraissa HC Košicea vastaan. Ensimmäisen Extraliga-maalinsa hän teki 2. joulukuuta 2016 HKm Zvolenia vastaan.


title: Filip Vašaš

text: Alkukauden 2017–2018 Vašaš pelasi pääasiassa Slovakian alle 18-vuotiaiden maajoukkueen kehitysohjelma HK Orange 20:n mukana sekä Extraligaa että sarjatasoa alempana 1. hokejová liga SR:ää. Hän pelasi kauden aikana Extraligaa HK Orangessa ja Popradissa yhteensä 33 runkosarjaottelua tehopistein 3+5=8. Vašaš pelasi kevätkaudella miesten pelejä myös neljän runkosarja- ja kolmen playoff-ottelun verran lainalla HK Spišská Nová Vesissä. Hän vahvisti myös Popradin A-nuoria, joiden paras maalintekijä Vašaš oli pudotuspeleissä 12 osumallaan.


title: Filip Vašaš

text: Kaudeksi 2018–2019 Vašaš siirtyi vuoden mittaisella sopimuksella Mestis-joukkue TuToon.


title: Ambystoma mavortium

text: Ambystoma mavortium on aksolotlien heimoon kuuluva pyrstösammakkolaji. Se sisältää aiemmin tiikerisalamanterin alalajeiksi luetut "A. t. diaboli", "A. t. mavortium", täplätiikerisalamanteri ("A. t. melanostictum"), arizonantiikerisalamanteri ("A. t. nebulosum") ja "A. t. stebbinsi". Tiikerisalamanteri sen sijaan käsittää nykyään vain ennen alalajina pidetyn idäntiikerisalamanterin ("A. t. tigrinum"). Alalajit eroavat toisistaan pääasiassa värikuvioiden ja levinneisyyden perusteella. Lajia tavataan Kanadan, Yhdysvaltojen ja Meksikon alueella.


title: Sjúbídú

text: Sjúbídú on Anna Mjöllin esittämä kappale, joka edusti Islantia vuoden 1996 Eurovision laulukilpailussa Norjan Oslossa.


title: Sjúbídú

text: Kappale sijoittui Euroviisuissa kolmanneksitoista 51 pisteellä.


title: Mestis-kausi 2018–2019

text: Kausi 2018–2019 on jääkiekon Mestiksen 19. kausi. Edelliskauden mestari KeuPa HT voitti ensimmäisen Mestis-mestaruutensa, joten KeuPasta tuli yhdeksäs joukkue, joka on voittanut kyseisen mestaruuden.


title: Mestis-kausi 2018–2019

text: Espoo United päätyi konkurssiin, ja vapautunutta paikkaa tarjottiin karsinnoissa pelanneille joukkueille. Suomi-sarjan voittanut JHT ei ottanut paikkaa vastaan, joten se myönnettiin toiseksi tulleelle Kooveelle.


title: Mestis-kausi 2018–2019

text: Runkosarjassa pelataan 12 joukkueen nelinkertainen sarja (44 ottelua). Lisäksi pelataan kolmessa neljän joukkueen lohkossa kaksinkertaiset välisarjat. Kokonaisottelumääräksi tulee näin 50 ottelua.


title: Mestis-kausi 2018–2019

text: Välisarjalohkot ovat:


title: Mestis-kausi 2018–2019

text: Vähintään 1/3 otteluista


Poplaulajan vapaapäivä – 20 suurinta hittiä on suomalaisen Neljä Ruusua -yhtyeen kokoelmalevy, joka julkaistiin 23. lokakuuta 2013. Albumi nousi Suomen virallisen albumilistan sijalle 13.


title: Poplaulajan vapaapäivä – 20 suurinta hittiä

text: Neljä Ruusua


text: Tuotanto


title: Se på mig

text: Se på mig on Jan Johansenin esittämä kappale, joka edusti Ruotsia vuoden 1995 Eurovision laulukilpailussa Irlannin Dublinissa.


title: Se på mig

text: Kappale sijoittui Euroviisuissa kolmanneksi 100 pisteellä.


title: Musiikkivuosi 1958

text: Musiikkivuosi 1958 käsittelee vuoden 1958 tärkeitä musiikkitapahtumia, uutisia ja julkistuksia.


title: Musiikkivuosi 1957

text: Musiikkivuosi 1957 käsittelee vuoden 1957 tärkeitä musiikkitapahtumia, uutisia ja julkistuksia.


title: Musiikkivuosi 1956

text: Musiikkivuosi 1956 käsittelee vuoden 1956 tärkeitä musiikkitapahtumia, uutisia ja julkistuksia.


title: Musiikkivuosi 1955

text: Musiikkivuosi 1955 käsittelee vuoden 1955 tärkeitä musiikkitapahtumia, uutisia ja julkistuksia.


title: Kauhujen tunneli

text: Kauhujen tunneli () on Hammond Innesin vuonna 1947 julkaistu romaani.


title: Kauhujen tunneli

text: Tarinan kertoja Jim Pryce on sotilaskarkuri joka astuu maihin Cornwallin rannikolla pienestä salakuljetusaluksesta. Hän on rahaton ja yrittää selvittää kadonneen äitinsä kohtaloa; hän saa yhteyden paikalliseen salakuljetuspäällikkö Manackiin joka tarjoaa hänelle majapaikan ja työtä; hänellä on suunnitelma kaivaa merestä tunneli suljettuun Wheal Garth -tinakaivokseen salakuljetusta varten. Pryce suostuu ja miehet laskeutuvat kaivokseen; työ alkaa vauhdilla.


title: Kauhujen tunneli

text: Pahaksi pulmaksi tulee Manackin iäkäs isä joka väittää että kaivoksessa on valtavat määrät tinaa jota ei saisi hukuttaa; oma pulmansa on se että paljastuu kauhea totuus: Prycen äiti oli karannut juuri vanhuksen kanssa miehensä ja poikansa luota kun kuvitteli rakastuneensa tähän. Vanha cornwallilainen vain käytti naista hyväkseen ja piti vankinaan; naisen kuolema oli omituinen ja meni lopulta onnettomuutena. Hänen jäähyväiskirjeensä jonka uskollinen palvelustyttö Kitty oli kätkenyt vanhukselta on Prycelle järkytys; nyt hän vannoo vanhukselle päin naamaa että äitinsä vuoksi hän tuhoaa kaivoksen!


title: Kauhujen tunneli

text: Manack lupaa Prycelle vakituisen paikan Italiassa ja maksaa tälle lupaamansa. Tästä alkaa raju ja pitkä kamppailu maan alla ja päällä; Manack itse saa surmansa sortumassa, miehet hukkuvat hissikuiluun veden täyttäessä kaivoksen ja vanhus jää yksin kuolemaan lukon takana talossaan. Pryce ja Kitty lähtevät salakuljetusaluksella Italiaan jossa heitä odottaa jo sovittu uusi tehtävä ja uusi elämä.


title: Zantiébougou

text: Zantiébougou on maalaiskunta ja sen keskuskylä Sikasson alueen Bougounin piirissä Malissa. Se sijaitsee 30 kilometriä Bougounista itään. Kunnassa on 35 800 ja kylässä 2 800 asukasta (vuonna 2009).


title: Zantiébougou

text: Zantiébougoun kunnan pinta-ala on noin 1 500 neliökilometriä. Se rajoittuu pohjoisessa Bougounin piirin Kokélén, Dogon ja Domban, lännessä Bougounin, Kolan, Tiémala-Banimonotién ja Garalon, etelässä Définan ja idässä Débélinin, Koumantoun ja Kolondiéban piirin Kébilan kuntiin. Maisemaa leimaavat tasanko ja kukkulat. Vesistöjä ovat Baoulé ja sen sivujoki Banifing. Seutu kuuluu Sudanin vyöhykkeeseen. Kasvillisuus on metsäsavannia ja galleriametsiä. Kunnassa sijaitsee Siankadougoun metsäalue.


title: Zantiébougou

text: Kuntaan kuuluu 40 kylää. Asukkaat ovat etupäässä bambaroita ja fulbeja.


title: Zantiébougou

text: Zantiébougoun kautta kulkee Bamakon ja Sikasson välinen maantie RN7, josta haarautuu maantie RN30 Kolondiébaan ja Norsunluurannikolle. Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät vijlelykasvit ovat puuvilla, hirssi, durra, maissi ja riisi. Kotieläimiä ovat naudat, lampaat, vuohet, aasit, hevoset ja siipikarja. Zantiébougoussa ja useissa muissa kylissä pidetään viikoittaiset markkinat.


title: Vinnin kunta

text: Vinnin kunta sijaitsee Pohjois-Virossa Länsi-Virumaan maakunnassa Rakveren kaupungin kaakkoispuolella.


title: Vinnin kunta

text: Kunta rajoittuu pohjoisessa Rakveren kaupunkiin, Rakveren kuntaan ja Viru-Nigulan kuntaan, idässä Lüganuseen ja Alutaguseen, etelässä Mustveehen ja Jõgevaan sekä lännessä Väike-Maarjaan ja Tapaan..


title: Vinnin kunta

text: Vuoden 2017 kuntauudistuksessa Laekveren ja Rägaveren kunnat liitettiin Vinniin 25. lokakuuta 2017. Vinnissä on 6 919 asukasta (1.1.2018).


title: Vinnin kunta

text: Vinni koostuu Laekveren, Pajustin, Roelan, Tudun, Vinnin ja Viru-Jaagupin pienkauppaloista (alevik) ja 70 kylästä (küla). Kunnan hallinnollinen keskus on Pajustin pienkauppala.


title: Portugalin huhtikuu

text: ”Portugalin huhtikuu” ("Coimbra") on Raul Ferrãon säveltämä ja José Galhardon portugaliksi sanoittama fado-laulu, joka tunnetaan alkukielellään erityisesti Amália Rodriguesin esittämänä. 1930-luvulla sävelletystä laulusta on tehty lukemattomia versioita eri kielillä ja eri maissa.


title: Portugalin huhtikuu

text: Laulu kuullaan Amália Rodriguesin maineen aloittaneessa Armando de Mirandan ohjaamassa musiikkielokuvassa "Capas negras" vuodelta 1947. Siinä Rodrigues näyttelee naispääosaa, Coimbran yliopistokaupungissa oikeustieteen opiskelijaan rakastuvaa nuorta naista, jonka mies saattaa raskaaksi mutta häipyy sitten tekemään laulajanuraa. Laulua käytettiin António de Oliveira Salazarin johtaman Portugalin ”toisen tasavallan” (1926–1974) propagandavälineenä kansainvälisten suhteiden hoidossa. Yliopistokaupunki Coimbraa ylistävä sanoitus sai englanninkielisen asun irlantilaisen Jimmy Kennedyn kääntämänä ja Louis Armstrongin vuonna 1953 levyttämänä versiona ”April in Portugal”. Jacques Larue sanoitti sen ranskaksi nimellä ”Avril au Portugal”.


title: Portugalin huhtikuu

text: Myös suomeksi laulu levytettiin ensi kerran vuonna 1953 Sauvo Puhtilan sanoittamana ja Olavi Virran esittämänä. Myöhempiä suomalaislevyttäjiä ovat Henry Theel (1954), Annikki Tähti (1961), Esko Rahkonen (1976), Reijo Taipale (1976), Eino Grön (1979) ja Kari Tapio (1986).


title: Väike-Maarjan kunta

text: Väike-Maarjan kunta sijaitsee Pohjois-Virossa Länsi-Virumaan maakunnassa Rakveren kaupungin eteläpuolella.


title: Väike-Maarjan kunta

text: Kunta rajoittuu idässä Vinnin kuntaan, etelässä Jõgevaan sekä lännessä Järvaan ja Tapaan..


title: Väike-Maarjan kunta

text: Vuoden 2017 kuntauudistuksessa Rakken kunta liitettiin Väike-Maarjaan 3. marraskuuta 2017. Väike-Maarjassa on 6 016 asukasta (1.1.2018).


title: Väike-Maarjan kunta

text: Väike-Maarja koostuu Kiltsin, Rakken, Simunan ja Väike-Maarjan pienkauppaloista (alevik) ja 64 kylästä (küla). Kunnan hallinnollinen keskus on Väike-Maarjan pienkauppala.


title: Kuolleena ja elävänä

text: Kuolleena ja elävänä (), on Hammond Innesin vuonna 1946 julkaistu jännitysromaani.


title: Kuolleena ja elävänä

text: Entiset upseerit, David Cunnigham ja Stuart MacRae, jotka alunperin tapasivat Salernon maihinnousun aikana pikapikaa, tutustuvat uudelleen Corwallin rannikolle ajautuneessa LCT-maihinnousualuksessa; he saavat aluksen kovalla urakalla vesille ja kunnostavat sen.


title: Kuolleena ja elävänä

text: Alus saa nimen m/s "Trevedra".


title: Kuolleena ja elävänä

text: Alus kiinnitetään ja katsastetaan rahtilaivaksi; he ostavat viisi kuorma-autoa, suuren määrän varaosia ja kaikkiin autoihin täyden savukelastin.


title: Kuolleena ja elävänä

text: He vievät ne Italiaan ja myyvät siellä saaden maksun viininä.


title: Kuolleena ja elävänä

text: Lisäksi he perustavat viinien tuontiliikkeen kolmannen Fosdyk-nimisen miehen kanssa.


title: Kuolleena ja elävänä

text: Kaksi entistä laivaston miestä, konemestari Jack Dugan ja konemies Eric Boyd lähtevät mukaan hankkeeseen.


title: Kuolleena ja elävänä

text: Cape Vincentin ulkopuolella tavataan ilman valoja kulkenut italialainen kuunari "Pampas" jonka kapteeniin törmätään loppuvaiheessa uudelleen.


title: Kuolleena ja elävänä

text: Alus pääsee Italiaan suunnitelmien mukaan.


title: Kuolleena ja elävänä

text: Eräs mafiagangsteri nimeltä Guido del Ricci tekee myös aluksesta ostotarjousen; McCrae iskee hänet maahan ja kieltäytyy ehdottomasti: hän ei halua olla tekemisissä tuollaisen maan kurjuudesta elävän rikollisen kanssa.


title: Kuolleena ja elävänä

text: Kun lasti on purettu ja uusi tulossa, on toinen tehtävä; eräs leskirouva, joka kuulee, että he ovat menossa Italiaan kirjoittaa heille ja pyytää miehiä tiedustelemaan tyttärestään Moniquesta, joka oli sodan syttyessä Italiassa erään naimisissa olevan ystävättärensä luona.


title: Kuolleena ja elävänä

text: Cunningham lupasi tutkia asian ja raportoida mitä löytyisi.


title: Kuolleena ja elävänä

text: Kun laiva-asiat ovat kunnossa, Cunningham ja Boyd lähtevät jäljittämään tyttöä, ja pitkän etsinnän jälkeen tämä löytyy Toskanasta eräältä maatilalta.


title: Kuolleena ja elävänä

text: Hänen ystävättärensä mies oli saanut surmansa saksalaisten käsissä ja ystävätär itse oli kuollut kyseisessä kylässä josta hänen hautansa löytyy.


title: Kuolleena ja elävänä

text: On oma keinonsa saada tyttö mukaan, mutta Napolissa todetaan, että "Trevedra" on kateissa.


title: Kuolleena ja elävänä

text: Paljastuu, että eräs sitä jo ostaa yrittänyt mafiagangsteri, Guido del Ricci, on kaapannut sen.


title: Kuolleena ja elävänä

text: Monique tuntee erään salanimisen taiteilijan, joka väärentää hänelle Iso-Britannian passin.


title: Kuolleena ja elävänä

text: Mies kertoo myös tietävänsä "Trevedra"n kohtalon.


title: Kuolleena ja elävänä

text: Kun britit lupaavat viedä Englantiin jäähyväiskirjeen hänen iäkkäälle äidilleen ja vannovat käsi Raamatulla, mies järjestää asiat: hän tietää missä gangsteri on ja tuntee myös toisen nimeltä "Il piccolo polipo" (Pikku Mustekala), joka jahtaa tätä.


title: Kuolleena ja elävänä

text: Kysymys on siis alamaailman sisäisestä sodasta.


title: Kuolleena ja elävänä

text: Britit tapaavat tämän miehen ja kalastajakuunarin avulla hyökkäävät Giglion satamassa olevalle "Trevedra"lle.


title: Kuolleena ja elävänä

text: Del Ricci kaapataan matkalla ja surmataan.


title: Kuolleena ja elävänä

text: Hänen miehistään kuljetusaluksella surmataan yksi, ja kolmen muun kohtalo jää avoimeksi.


title: Kuolleena ja elävänä

text: Surmansa saanut osoittautuu kuunari "Pampas"in kapteeniksi.


title: Kuolleena ja elävänä

text: Macrae ja Dugan löytyvät kettinkilokerosta toipumiskuntoisina.


title: Kuolleena ja elävänä

text: Cunnigham ja Boyd ohjaavat aluksen merelle ja kohti Iso-Britanniaa; avomerelle päästyä Monique tulee sillalle, ja nyt hänen ja kapteenin väliset tunteet ovat jo aivan selviä: tyttö seisoo kapteenin sylissä ruorin ja miehen välissä.


title: Kuolleena ja elävänä

text: On kohtalaisen varmaa että perillä odottaa avioliitto.


title: David M. Raup

text: David M. Raup (24. huhtikuuta 1933 - 9. heinäkuuta 2015) oli paleontologi Chicagon yliopistossa. Hän tutki fossiileja ja elämän monimuotoisuutta Maassa. Hän tutki joukkosukupuuttoja kollegansa Jack Sepkoskin kanssa. He ehdottivat, että dinosaurusten sukupuutto oli osa joukkosukupuuttojen kiertoa, joka kestää 26 miljoonaa vuotta.


title: David M. Raup

text: Raup syntyi 24. huhtikuuta vuonna 1933 ja kasvoi Bostonissa. Hänen isänsä Hugh Raup oli Harvardin yliopiston kasvitieteen professori, Cambridgessä Massachusettsissa sekä myöhemmin Harvardin metsätieteellisen tutkimuslaitoksen johtaja. Hänen äitinsä Lucy oli opettaja. Raup valmistui Chicagon yliopistosta vuonna 1953 opiskeltuaan siellä geologiaa. Seuraavaksi hän opetti geologian ja paleontologian tutkijoita Harvardissa ja keskittyi merisuolojen tutkimiseen. Myöhemmin hän opetti Kalifornian teknillisessä korkeakoulussa, Johns Hopkinsin yliopistossa Baltimoressa ja Rochesterin yliopistossa New Yorkin osavaltiossa. Hän siirtyi Chicagon Fieldin luonnonhistoriallinen museoon vuonna 1978, ja vuonna 1980 hänestä tuli dekaani. Hän siirtyi pois tehtävästä kahden vuoden kuluttua, koska se ei sallinut tarpeeksi mahdollisuutta tutkimustyöhön.


title: Jack Sepkoski

text: Joseph John Sepkoski Jr. (26. heinäkuuta 1948 - 1. toukokuuta 1999) oli paleontologi Chicagon yliopistossa. Hän tutki fossiileja ja elämän monimuotoisuutta. Hän ja David Raup vaikutti joukkosukupuuttojen tietoon. He ehdottivat että dinosaurusten sukupuutto oli osa joukkosukupuuttojen kierrosta.


title: Jack Sepkoski

text: Hän syntyi Presque Islessä, Mainessa. Vuonna 1970 hän sai Notre Damen yliopistosta kandidaatintutkinnon. Vuodesta 1974 vuoteen 1978, hän opetti Rochesterin yliopistossa. Vuonna 1978 hän liittyi Chicagon yliopistoon. Hän kuoli kohonneeseen verenpaineeseen 50-vuotiaana.


title: Koumantou

text: Koumantou on maalaiskunta ja sen keskuskylä Sikasson alueen Bougounin piirissä Malissa. Se sijaitsee 75 kilometriä Bougounista itään. Kunnassa on 51 200 ja kylässä 10 400 asukasta (vuonna 2009).


title: Koumantou

text: Koumantoun kunnan pinta-ala on 1 790 neliökilometriä. Se rajoittuu pohjoisessa Bougounin piirin Débélinin, Sanson ja Wolan, lännessä Zantiébougoun, idässä Sikasson piirin Watenin ja Niénan ja etelässä Kolondiéban piirin Kébilan ja Ménan kuntiin. Vesistöjä ovat Bagoé ja sen kaksi Koba-nimistä sivujokea.


title: Koumantou

text: Kuntaan kuuluu 37 kylää. Se käsittää Foulalan, Kolabougoun, Niamalabougoun, Siondougoun ja Tiendougoun historialliset alueet. Asukkaat ovat etupäässä bambaroita. Lisäksi on fulbeja, senufoja, miniankoja ja dogoneja. Vallitseva uskonto on islam, mutta kunnassa on myös animisteja ja kristittyjä.


title: Koumantou

text: Koumantoun kautta kulkee Bamakon ja Sikasson välinen maantie RN7. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät vijlelykasvit ovat maissi, durra, hirssi, riisi, maapähkinä, lehmänpapu, jamssi, bataatti, maniokki sekä myytäväksi kasvatettavat puuvilla ja seesami. Kotieläimiä ovat naudat, lampaat, vuohet ja aasit. Koumantoussa toimii CMDT:n puuvillankäsittelylaitos.


title: The Invisible Woman – kielletty rakkaus

text: The Invisible Woman – kielletty rakkaus () on vuonna 2013 ensi-iltansa saanut Ralph Fiennesin ohjaama brittiläinen elämäkerrallinen romanttinen pukudraamaelokuva, jonka pääosissa ovat Fiennes itse, Felicity Jones, Kristin Scott Thomas ja Tom Hollander. Elokuva kertoo englantilaiskirjailija Charles Dickensin (1812–1870) ja englantilaisnäyttelijä Ellen ”Nelly” Ternanin (1839–1914) salaisesta rakkaussuhteesta, joka kesti 13 vuotta aina Dickensin kuolemaan asti. Abi Morgan sovitti elokuvan käsikirjoituksen Claire Tomalinin elämäkertakirjan "The Invisible Woman: The Story of Nelly Ternan and Charles Dickens" (1990) pohjalta. Pukusuunnittelija Michael O’Connor oli ehdolla parhaan puvustuksen Oscarin saajaksi vuoden 2014 gaalassa.


title: The Invisible Woman – kielletty rakkaus

text: Vuonna 1857 hyvin kuuluisa kirjailija, 45-vuotias naimisissa oleva ja perheellinen Charles Dickens (Ralph Fiennes) tapaa Ternanin kiertävän näyttelijäperheen nuorimman tyttären, 18-vuotiaan näyttelijänalun Ellen ”Nelly” Ternanin (Felicity Jones), josta tulee hänen salainen rakastajattarensa ja muusansa aina kuolemaansa 1870 asti. He pitävät rakkaussuhteensa salassa julkisuudelta viktoriaanisen arvomaailman vuoksi ja Nelly joutuukin hyväksymään elämän ”näkymättömänä”. Julkisuudelta näkymätön rakastajattaren rooli alkaa ennen pitkää käydä Nellylle raskaaksi, sillä hänen ja Charlesin elämä on epätasapainoista tämän halutessa loistaa julkisuuden valokeilassa. Charlesin kuoltua Nellyllä alkaa toisenlainen elämä opettajattarena, vaimona ja äitinä. Hän pitää rakkaussuhteensa kirjailijakuuluisuuden kanssa salaisuutena koko loppuelämänsä ajan.


title: The Invisible Woman – kielletty rakkaus

text: Headline Picturesin perustaja ja toimitusjohtaja, tuottaja Stewart Mackinnon omisti Claire Tomalinin vuonna 1990 ilmestyneen elämäkertakirjan "The Invisible Woman: The Story of Nelly Ternan and Charles Dickens" elokuvaoikeudet ja alkoi kehittää elämäkertakirjan filmatisointia BBC Filmsin johtaja Christine Langanin sekä käsikirjoittaja Abi Morganin kanssa. Elokuvaprojektiin liittyi tuottajaksi Gabrielle Tana, joka ehdotti Ralph Fiennesille "The Invisible Womanin" ohjaamista vuonna 2010. He olivat työskennelleet yhdessä viimeksi elokuvassa "Coriolanus" (2011), joka on Fiennesin esikoisohjaus. Fiennes suostui ohjaajaksi, sillä hän liikuttui Ellen ”Nelly” Ternanista ja tämän salaisesta menneisyydestä. Hän alkoi heti työstää käsikirjoitusta Abi Morganin kanssa, ja käsikirjoitusprosessin aikana he usein keskustelivat Tomalinin kanssa ja kysyivät tältä neuvoja. Tomalin ei kuitenkaan halunnut osallistua varsinaisen käsikirjoituksen laatimiseen.


title: The Invisible Woman – kielletty rakkaus

text: Ellen ”Nelly” Ternanin rooliin harkittiin muun muassa näyttelijöitä Carey Mulligania ja Abbie Cornishia ennen kuin Felicity Jones kiinnitettiin rooliin joulukuussa 2011. Fiennesin ei ollut aluksi tarkoitus näytellä Charles Dickensiä, mutta hän päätti lopulta näytellä roolin lämmennettyään ajatukselle käsikirjoitusprosessin aikana. Kaksi Fiennesin läheistä ystävää ja kollegaa kiinnitettiin elokuvan näyttelijäkokoonpanoon; Kristin Scott Thomas oli aina ollut Fiennesin mielessä Frances Ternanin rooliin, ja Charles Dickensin läheisen ystävän Wilkie Collinsin rooliin kiinnitettiin Fiennesin läheinen ystävä Tom Hollander.


title: The Invisible Woman – kielletty rakkaus

text: 1800-luvun Englanti tutkittiin ja luotiin tarkasti elokuvaan, joka kuvattiin kymmenessä viikossa huhti-kesäkuun aikana 2012. Elokuva kuvattiin lähinnä Kentin kreivikunnassa lähellä Margaten kaupunkia ja Lontoossa sekä sen lähialueilla. Kaksi kuvauspäivää käytettiin Hertfordshiren kreivikunnassa sijaitsevilla Leavesdenin studioilla. "The Invisible Womanin" budjettina oli 12 miljoonaa puntaa.


title: The Invisible Woman – kielletty rakkaus

text: "The Invisible Woman – kielletty rakkaus" sai maailmanensi-iltansa Telluriden elokuvajuhlilla Yhdysvalloissa 31. elokuuta 2013 ja Britannian ensi-iltansa Lontoon elokuvajuhlilla lokakuussa 2013. Teatteriensi-iltansa elokuva sai Britanniassa 7. helmikuuta 2014, Dickensin syntymäpäivänä, ja Suomessa 1. elokuuta 2014. Elokuvan teatterilevittäjinä olivat Lionsgate Britanniassa ja Snapper Films Suomessa. Elokuva oli Suomessa vuoden 2014 140. katsotuin elokuva saatuaan 5 695 katsojaa. "The Invisible Woman – kielletty rakkaus" tuotti kotimaassaan 1,4 miljoonan ja maailmanlaajuisesti yhteensä neljän miljoonan dollarin lipputulot.


title: The Invisible Woman – kielletty rakkaus

text: "The Invisible Woman – kielletty rakkaus" on saanut elokuvakriitikoilta myönteisen vastaanoton. Rotten Tomatoes -sivuston mukaan 76 prosenttia kriitikoista on antanut elokuvalle myönteisen arvosanan 6,8/10 keskiarvolla. Keskiarvo perustuu 146 arviointiin. 6 767 käyttäjästä 44 prosenttia on antanut elokuvalle myönteisen arvosanan 3,1/5 keskiarvolla. Metacritic-sivuston mukaan 41 arvostelun perusteella elokuva on saanut 75 pistettä sadasta mahdollisesta. Metacriticin 33 käyttäjää on antanut elokuvalle keskiarvon 7,1/10. Internet Movie Databasen 8 261 käyttäjää on antanut elokuvalle keskiarvon 6,2/10.